Rahsia Topeng Wabak Yang Dipakai Doktor Zaman Pertengahan

Semua maklum semasa Zaman Pertengahan, ada satu w4bak p3nyakit yang mengancam penduduk Eropah ketika itu. Black D3ath atau gelombang epidemik bubonik menjadi mimpi ngeri ramai ketika itu dan mangsanya tidak mengira siapa sama ada pemerintah atau rakyat biasa. Menjelang abad ke-17, para doktor w4bak mula memakai uniform dengan tujuan memudahkan usaha merawat mangsa w4bak seperti di bawah:

Doktor w4bak merupakan watak penting dalam membantu negara-negara Eropah berdepan gelombang epidemik bubonik. Mereka merupakan doktor awam khas yang diupah oleh kampung-kampung, pekan-pekan atau bandar-bandar untuk merawat pesakit epidemik dan mengebumikan mangsa yang m4ti. Selain itu, mereka juga bertanggungjawab mengira jumlah kem4tian sesebuah tempat akibat w4bak dan merekodkan permintaan terakhir pes4kit mereka.

Disebabkan itu, kadang-kadang mereka dipanggil sebagai saksi bagi memberi keterangan tentang permintaan terakhir atau wasiat si m4ti. Di samping itu, mereka juga diminta melakukan b3dah siasat ke atas m4yat-m4yat pes4kit mereka bagi mengenalpasti asal-usul sesebuah w4bak dan bagaimana merawatnya.

Berikutan mereka selalu bertemu dengan pes4kit-pes4kit ini, doktor-doktor w4bak berdepan risiko dijangkiti w4bak sama yang cuba dirawat. Justeru, mereka berusaha mengurangkan risiko jangkitan dengan memakai pelbagai sut khas yang berbeza. Menjelang abad ke-17, para doktor w4bak mula meniru sut khas yang digunakan Charles de l’Orme.

Sesiapa saja yang mendengar nama de l’Orme tahu doktor ini bukan calang-calang reputasinya. Beliau berkhidmat sebagai doktor diraja untuk tiga raja Perancis iaitu Henri IV, Louis XIII dan Louis XIV serta keluarga Medici yang berpangkalan di Florence. Justeru, ramai ingin melihat bagaimana sut khas rekaannya boleh membantu mengurangkan jangkitan w4bak bila mereka keluar berjumpa pesakit.

Sut khas de l’Orme terdiri daripada:

Tidak diketahui sama ada uniform ini digunakan semasa Black D3ath membadai Eropah pada Zaman Pertengahan. Tetapi semasa w4bak peny4kit membadai Itali pada tahun 1656, uniform ini digunakan oleh doktor-doktor w4bak di Naples dan Rome yang membvnvh 145,000 orang di Rom dan 300,000 orang (Naples).

Ramai menyangka sut khas tersebut berkesan berikutan de l’Orme hidup sehingga berusia 90-an, satu pencapaian mengagumkan pada ketika itu. Tetapi hakikatnya, ramai doktor m4ti selepas dijangkiti w4bak yang cuba dirawat mereka. Justeru, sut rekaan de l’Orme langsung tidak berkesan mengekang jangkitan w4bak. Kini, topeng burung itu hanya dipakai pada hari karnival di Venice atau watak pementasan teater komedi Itali.

RUJUKAN:

DHWTY. (2020). Secrets Behind the Creepy Plague Doctor Mask and Costume. Ancient-Origins. https://www.ancient-origins.net/artifacts-ancient-technology/secrets-behind-plague-doctor-mask-terrifying-costume-009201


Sistem-Sistem Tulisan Di Dunia

Mungkin ramai tak tahu bahawa hampir semua tulisan abjad di dunia ini berasal daripada sistem tulisan Phoenician (yang berpunca daripada tulisan Mesir purba). Istilah “Alphabet” itu merujuk kepada “Alpha” dan “Beta” dalam tulisan Yunani (Greek), yang sebenarnya berasal daripada “Aleph” dan “Bet” dalam tulisan Phoenician, yang turut terdapat dalam tulisan Ibrani (Hebrew – tulisan orang Israel) iaitu “Alef” dan “Bet”, dan juga dalam tulisan Arab sebagai “Alif” dan “Ba”. Dan akhirnya diringkaskan oleh orang Rom sebagai “A” dan “B”.

Jadi jangan ingat pakai ABCD tu lebih high class dan maju. ABCD itu sebenarnya “Alif Ba Jim Dal” dalam tulisan Arab, atau “Alpha Beta Gamma Delta” dalam tulisan Yunani.

Tulisan Korea (Hangul) pun ada sejarah yang unik. Sebenarnya ia berasal daripada tulisan rasmi Empayar Mongolia iaitu tulisan Phagspa. Kenapa Mongolia? Sebab Mongolia pernah memerintah Korea dari tahun 1270 hingga 1356. 90 tahun kemudian, Raja Sejong dari Dinasti Joseon mencipta Hangul berdasarkan tulisan Phagspa.

Infografik ni kalau diubahsuai boleh digunakan untuk merumuskan evolusi tulisan orang Melayu dari tulisan rencong, Jawi hingga ke Rumi (Roman/Latin Alphabet).

Rencong berasal dari sistem tulisan Pallava yang merupakan anak kepada tulisan Brahmi. Tulisan Brahmi ni tulisan bagi Bahasa Sanskrit di benua India. Jadi sebelum kedatangan Islam, orang Kepulauan Melayu yang menerima budaya Hindu-Buddha pun menggunapakai tulisan Pallava. Batu-batu bersurat kuno kebanyakan dalam tulisan Pallava. Dari Pallava datangnya tulisan Kawi yang kemudian berevolusi jadi tulisan Sunda, Jawa, Lontara (Bugis) dan Rencong (Melayu Sumatera). Begitu juga dengan bangsa-bangsa Asia Tenggara yang lain (Siam, Khmer, Lao, Burma), semua mencipta tulisan sendiri berdasarkan Pallava.

Selepas kedatangan Islam, orang Melayu mula mengadaptasi tulisan Arab dalam bentuk Jawi. Bukan meniru Arab 100%, sebab dalam tulisan Arab tiada huruf yang boleh mengekspresi bunyi “c”, “p”, “g”, “ng”, “v” dan “ny” dalam Bahasa Melayu, jadi orang Melayu menambah 6 huruf baru dalam Jawi. Ada yang kata 6 huruf tu datang dari Parsi, ada yang kata datang dari Yaman, tapi ia sememangnya “indigenous sounds” yang dah wujud dalam Bahasa Melayu.

Orang Melayu pakai Jawi pun bukan sebab “Arabisasi” tapi lebih kepada “Islamisasi”. Sebab tulisan lama dah tak mampu untuk mengekspresi kosa-kosa kata (vocabulary) baru ekoran pengaruh budaya Islam dalam Tamadun Melayu. Samalah macam hari ini, tulisan Rumi digunakan untuk mengekspresi kosa-kosa kata baru yang berasal dari Eropah (contoh: “buku teks sekolah” – ketiga-tiga perkataan datang dari bahasa Eropah).

Jadi, kalau faham sejarah disebalik evolusi tulisan ini, nescaya tak akan ada sikap “inferior” yang mengata “orang Melayu mana ada tulisan sendiri”, “buat apa nak pakai Jawi semula”. Sama seperti bangsa-bangsa lain, orang Melayu mencipta tulisan sendiri berdasarkan tulisan asing. Dan penggunaan tulisan Jawi adalah untuk memelihara Bahasa Melayu itu sendiri, jadi tak adalah pergi mengeja “te-ngah” jadi “ten-gah”.


Holocaust Itu Fakta

Bila saya menyebut berkenaan Holocaust, pasti ada yang mengatakan peristiwa tersebut tidak berlaku seperti yang didakwa pemimpin beberapa negara. Dan jika ada yang menerima pun, mereka anggap angka yang dikeluarkan hanya mencecah ratusan atau ribuan orang saja. Hakikatnya, enam juta orang Yahudi dan orang-orang yang diketepikan rejim seperti orang Gipsi dan orang-orang di sebelah Eropah Timur dibunuh dengan kejam semasa Perang Dunia Kedua (WWII). Namun bagaimana semua ini bermula?

Gerakan anti-Semitisme di Eropah bukan bermula dari Adolf Hitler. Sebaliknya ia sudah wujud sejak era tamadun Rom lagi. Buktinya, tindakan tentera Rom membunuh ramai orang Yahudi di Palestin dan memaksa mereka meninggalkan tanah yang pernah dijanjikan kepada mereka itu. Pada sekitar abad ke-17 dan ke-18, negara-negara Eropah mula melaksanakan undang-undang kebebasan beragama. Kemudian pada abad ke-19, Napoleon dan pemimpin-pemimpin negara-negara Eropah meluluskan undang-undang menghapuskan semua bentuk sekatan ke atas orang Yahudi termasuk kebebasan beragama. Walau bagaimanapun, sentimen ini terus wujud dalam bentuk perkauman dan tidak lagi terhad dari sudut agama semata-mata.

Dalam kes Hitler, agak kabur apa punca kebenciannya terhadap golongan ini. Namun seperti rakan-rakannya dalam parti Nazi yang berjuang dalam Perang Dunia Pertama (WWI), mereka menyalahkan orang Yahudi sebagai punca kekalahan Jerman pada tahun 1918. Selepas ditahan dan dipenjarakan atas tuduhan khianat pada tahun 1923 selepas kegagalan plot rampasan kuasa Beer Hall Putsch, beliau menulis memoirnya iaitu Mein Kampf (My Struggle/Perjuanganku). Dalam buku tersebut, Hitler menegaskan apabila perang besar tercetus di Eropah, antara perkara pertama yang akan dilakukannya ialah menghapuskan orang Yahudi. Beliau juga amat obses dengan idea kehebatan bangsa Aryan yang dianggap bangsa Jerman sebenar dan kewujudan ‘Lebensraum’ (Living Space/Ruang Kehidupan) bagi bangsa Aryan ini terus berkembang.

Selepas dibebaskan dari penjara, Hitler mengambil kesempatan dari kelemahan parti-parti pesaingnya termasuk parti komunis dan sosial demokrat dan berjaya menjadi kanselor Jerman pada tahun 1933. Dan selepas Presiden Jerman, Paul von Hindeburg meninggal dunia setahun selepas itu, beliau mengambil alih jawatan tersebut dan menggelarkan dirinya ‘Fuhrer’ atau ketua, seperti mana yang digunakan Benito Mussolini pada gelaran ‘Il Duce’ atau Duke, sekaligus menjadi diktator seperti sekutunya itu.

Pada awalnya, selepas parti Nazi berkuasa, mereka hanya mensasarkan pesaing-pesaing parti seperti komunis dan sosial demokrat. Selepas kem tahanan Dachau dibuka pada Mac 1933, kebanyakan banduan yang ditahan di sana ialah anggota parti komunis. Dan seperti kem-kem lain yang akan dibuka pada tahun-tahun seterusnya, ia di bawah kawalan Schutzstaffen (SS) di bawah pimpinan Heinrich Himmler di mana selepas itu beliau dilantik sebagai ketua polis. Dan pada bulan Julai 1933, kem-kem ini sudah menahan 27,000 tahanan yang diletakkan di bawah kononnya tahanan reman.

Pada era ini juga turut menyaksikan kemunculan perhimpunan-perhimpunan besar Nazi dan tindakan simbolik seperti membakar buku-buku orang Yahudi, komunis, liberal dan orang asing. Semua bentuk tindakan yang dirancang oleh jentera propaganda pimpinan Joseph Goebbels mempunyai satu mesej iaitu menunjukkan kekuatan parti bukan saja pada rakyat Jerman tetapi juga kepada dunia.

Pada tahun yang sama, populasi orang Yahudi di Jerman hanya mencecah 525,000 orang, bersamaan dengan satu peratus daripada keseluruhan populasi Jerman. Namun itu tidak menghalang mereka melaksanakan dasar Aryan iaitu menyucikan Jerman dari mana-mana orang bukan Aryan. Antara tindakan yang dilakukan mereka untuk enam tahun berikutnya ialah memecat kakitangan awam bukan Aryan, mengambil alih perniagaan orang Yahudi dan menarik semua senarai pelanggan golongan profesional Yahudi. Kemuncak kepada semua ini ialah Kristallnacht atau Malam Kaca Pecah di mana mereka membakar saumaah-saumaah orang Yahudi dan memecahkan kaca premis perniagaan orang Yahudi. Pada malam tersebut, 100 orang terbunuh dan ribuan orang Yahudi ditahan. Antara tahun 1933 hingga 1939, bagi yang berkemampuan, mereka segera meninggalkan Jerman tetapi bagi yang masih kekal, mereka hidup dalam ketakutan.

Selepas memeterai Perjanjian Molotov-Ribbentrop, Hitler menggerakkan askar-askarnya untuk menyerang Poland pada tahun 1939. Dan pada September tahun sama, mereka menguasai sebelah barat Poland dan memaksa puluhan ribu Yahudi Poland meninggalkan kediaman dan perniagaan mereka untuk dihantar ke geto-geto sekitar Poland. Kediaman dan premis perniagaan yang dirampas ini diserahkan kepada penduduk asal Poland, orang Jerman dari Reich dan orang bukan Yahudi yang dianggap Jerman yang menetap di luar Jerman. Geto-geto ini dilengkapi dengan dinding tinggi dan pagar kawat berduri di mana mereka ditadbir oleh majlis-majlis Yahudi. Antara masalah yang biasa ditemui di geto-geto ini ialah pengangguran, kebuluran dan penyebaran penyakit berjangkit.

Pada masa sama, Hitler turut mengarahkan mana-mana individu yang mempunyai masalah mental atau kecacatan fizikal dibunuh di bawah Program Eutanasia. Selepas mendapat bantahan pemimpin-pemimpin besar agama Jerman, program tersebut ditamatkan pada tahun 1941 namun ia tetap diteruskan secara rahsia di mana pada tahun 1975, seramai 275,000 orang kelainan upaya (OKU) di seluruh Eropah dibunuh. Ini merupakan permulaan kepada ‘Final Solution’.

Pada tahun 1940-1941, selepas berjaya menguasai sebahagian besar Eropah, Nazi Jerman mula mengumpul ratusan ribu orang Yahudi dan orang yang tidak dikehendaki seperti orang Gipsi dan menghantar mereka ke geto-geto sekitar Poland. Dan selepas Operasi Barbarossa dilancarkan pada tahun 1941, Himmler dan timbalannya, Reinhard Heydrich memperkenalkan Einsatzgruppen, sebuah unit pembunuh bergerak yang membunuh lebih 500,000 orang Yahudi dan Eropah Timur semasa sebahagian kawasan tersebut dikuasai tentera Wehrmacht. Pada 31 Julai 1941, Heydrich menerima memorandum dari Menteri Udara, Hermann Goring yang mahukan keperluan ‘penyelesaian terakhir’ kepada soalan Yahudi. Pada September 1941, semua orang Yahudi di wilayah yang dikuasai Jerman akan ditanda dengan lencana bintang kuning, sekaligus menjadikan mereka sasaran mudah.

Pada tahun ini juga, Himmler dan Heydrich mula bereksperimen cara paling sesuai menghapuskan orang-orang Yahudi di kem-kem tahanan. Ini kerana kedua-duanya mendapati kaedah pembunuhan yang dilakukan Einsatzgruppen tidak lagi dianggap efektif dan ia turut memberi kesan kepada keadaan mental mereka. Ini memaksa kedua-duanya mengkaji cara lain termasuk van gas dan kebuk-kebuk gas yang diperkenalkan di kem-kem tahanan untuk tahun-tahun kemudiannya. Buktinya, 500 pegawai SS menggas 500 tahanan perang Soviet dengan gas racun serangga Zyklon-B. Melihat keberkesanan gas tersebut, SS mula meletakkan pesanan gas tersebut dalam kuantiti banyak.

Pada akhir tahun 1941, Hitler mengarahkan semua tahanan geto di Poland dipindahkan ke kem-kem tahanan bermula dengan individu-individu yang dianggap tidak berguna iaitu sakit, tua, lemah dan terlalu muda. Kejadian pembunuhan beramai-ramai menggunakan gas pertama berlaku di kem Belzec berhampiran Lublin, Poland pada 17 Mac 1942. Ini disusuli dengan pembukaan lima pusat pembunuhan beramai-ramai di kem-kem sekitar Poland termasuk Chelmno, Sobibor, Treblinka, Majdanek dan paling terkenal, Auschwitz. Kebanyakan yang dihantar ialah orang-orang Yahudi dari seluruh Eropah termasuk negara-negara yang bersekutu dengan Jerman seperti Itali dan rejim Vichy Perancis. Penghantaran paling ramai berlaku pada musim panas dan musim luruh 1942 di mana 300,000 tahanan dipindahkan dari geto Warsaw.

Jika anda kata semua angka ini satu pembohongan, mari kita lihat antara kejadian Holocaust yang berlaku semasa WWII:

a) Pembunuhan beramai-ramai di Babi Yar di Ukraine pada September 1941. Seramai 33,771 dibunuh dengan senjata api di mana ada yang terselamat berpura-pura mati dan menceritakan situasi tersebut dalam perbicaraan kes-kes jenayah perang membabitkan pemimpin-pemimpin Nazi. Kurt Werner, salah seorang anggota terlibat dalam pembunuhan beramai-ramai menceritakan dia menghabiskan seluruh pagi tersebut turun ke bawah dan menembak tanpa henti semua orang Yahudi yang dikumpulkan di situ.

b) Jumlah kematian orang Yahudi di tangan pasukan pembunuh Einsatzgruppen berjumlah sejuta orang dan ini dicatatkan dalam 194 laporan mereka kepada pejabat SS di Berlin.

c) Selain kebuk gas, sesetengah kem turut menggunakan van-van gas untuk mengepam gas beracun yang membunuh tahanan-tahanan orang Yahudi. Cara van ini digunakan ialah paip eksos van dilengkungkan dan dipusing ke bawah ke van dan masuk ke dalam lubang khas di lantai. Selepas van ini dihidupkan, ia akan mengepam gas karbon monoksida dalam ruang tersebut dan membunuh sesiapa di dalamnya. Ramai mati di situ dan buktinya, satu surat seorang pegawai SS memohon menambah bilangan van gas di kemnya kerana ia masih tidak mencukupi untuk membunuh bilangan orang Yahudi yang ditetapkan.

d) Selain kebuk gas, kem-kem tahanan Nazi ini turut dilengkapi dengan rumah mayat, kem buruh paksa dan tempat membakar mayat. Namun sekiranya bilangan mayat yang dibakar terlalu ramai, pengawal-pengawal kem membuat lubang pembakar besar untuk membakar mayat-mayat tersebut.

e) Di Auschwitz pada tahun 1943, pentadbir kem Karl Bischoff menceritakan mereka telah membakar lebih empat ribu mayat orang Yahudi dalam sehari. Nampak mustahil tapi bagi salah seorang tahanan Yahudi di situ, Henryk Tauber menegaskan ia benar-benar berlaku. Semasa proses tersebut berlaku, beliau dan rakan-rakanya yang dipaksa bekerja di tempat pembakar mendedahkan mereka membakar sehingga lapan mayat pada satu-satu masa.

f) Di kem yang sama, operasi pembunuhan di situ boleh diibaratkan seperti operasi industri berskala besar. Dua juta tahanan Yahudi dan bukan Yahudi mati dibunuh. Sebahagian dibunuh di kebuk-kebuk gas sementara bakinya mati akibat penyakit berjangkit atau kebuluran. Selepas peristiwa D-Day dan serangan Soviet pada pertengahan 1944, sebahagian besar populasi Yahudi Hungary dihantar ke Auschwitz di mana 12,000 tahanan mati setiap hari.

Pada musim bunga 1945, perang kembali memihak kepada tentera Bersekutu. Ini ditambah pula dengan perebutan kuasa antara pemimpin-pemimpin Nazi seperti Goring dan Himmler. Hitler yang berang memutuskan mereka berdua dari wasiatnya dan memerintahkan saki-baki kepimpinan, tentera dan rakyat meneruskan kempen mereka ke atas orang Yahudi tanpa sebarang belas kasihan.

Bimbang jenayah mereka diketahui seluruh dunia, tentera Nazi Jerman mula memindahkan tahanan-tahanan dan memaksa mereka berjalan, jauh dari jangkauan tentera Bersekutu. Mereka turut memusnahkan kem-kem tahanan termasuk kebuk-kebuk gas namun ia tidak berhasil. Tahanan-tahanan yang dipaksa berjalan ini sehinggalah ke hari pengganti Hitler, Laksamana Karl Donitz mengisytiharkan Jerman menyerah kalah kepada tentera Bersekutu. Berdasarkan statistik, 250,000 hingga 375,000 tahanan terbunuh semasa dipaksa berjalan meninggalkan kem.

Selepas perang berakhir, luka akibat jenayah kejam Nazi Jerman masih belum sembuh. Ini disebabkan ramai tahanan kehilangan ahli keluarga, harta benda dan kediaman mereka. Dan sekiranya mereka pulang sekalipun, pasti mereka akan dicerca oleh jiran-jiran yang masih terikut-ikut fahaman fanatik Nazisme. Berikutan itu, Tribunal Perang Nuremberg membicarakan ramai pemimpin Nazi termasuk Goring dan Himmler dan kebanyakan mereka dihukum gantung sampai mati.

Situasi ini turut diambil kesempatan oleh tokoh seperti bakal Perdana Menteri Israel, David Ben-Gurion yang mendesak sebuah tanah diberikan sebagai tanah baru bagi orang Yahudi berdasarkan rancangan yang dibuat kerajaan Britain terhadap tokoh Zionis, Theodor Herzl. Berdasarkan rancangan asal, mereka mahu memberi tanah di Argentina, Chile atau Uganda kepada orang Yahudi sebagai kawasan perlindungan berikutan tindakan kejam anti-Semitisme di Eropah dan Rusia tetapi ditolak Herzl. Herzl sebaliknya mahukan Palestin sebagai tanah air baru orang Yahudi sehingga ke akhir hayatnya. Cita-cita ini diteruskan oleh pemimpin-pemimpin Zionis lain dan inilah yang dituntut Ben-Gurion terhadap Britain.

Pada 14 November 1947, selepas membawa usul pembentukan negara Israel ke Pertubuhan Bangsa-Bangsa Bersatu (PBB), PBB meluluskan resolusi pembentukan negara Arab (Palestin) dan Yahudi (Israel) di Palestin dengan sokongan 33 undi berbanding 13 yang menentang. Berang dengan resolusi tersebut, negara-negara Arab lain mahu merujuk resolusi tersebut ke Mahkamah Keadilan Antarabangsa (ICJ) berkenaan apakah tindakan tersebut dibenarkan oleh Perhimpunan Agung PBB. Bagaimanapun, resolusi mereka ditolak. Dan pada 14 Mei 1948, Ben-Gurion mengisytiharkan kemerdekaan dan penubuhan Israel sebagai sebuah negara.

Pada tahun-tahun berikutnya, rakyat Jerman masih bergelut dengan legasi gelap Holocaust ini. Ini kerana pada ketika itu, waris-waris dan mereka yang terselamat mendesak mahukan harta benda dan kediaman mereka dikembalikan selepas dirampas pada tahun-tahun WWII. Pada tahun 1953, kerajaan Jerman membayar pampasan kepada individu dan komuniti Yahudi sebagai cara mengakui kebertanggungjawaban rakyat Jerman berkenaan jenayah yang dilakukan terhadap mereka.

SUMBER

1. Oliver, Mark. (2017). Listverse. 10 Facts That Conclusively Prove The Holocaust Really Happened. https://listverse.com/2017/01/10/10-facts-that-conclusively-prove-the-holocaust-really-happened/
2. History.com. World War Two. Holocaust.


Simbol Penyatuan Matematik, Agama, Falsafah dan Seni Bina

Gambar yang saya tunjukkan adalah lukisan Leonardo Da Vinci, tokoh yang dikenali dalam banyak bidang. Semasa kali pertama tengok lukisan ini, saya fikirkan ia adalah ilmu yang berkaitan dengan anatomi dan perubatan. Tetapi itu silap. Asal usul timbulnya lukisan ini bermula daripada cabaran yang diusulkan oleh ahli geometri iaitu memetakkan bulatan dengan keluasan segi empat dan keluasan bulatan adalah sama.

Leonardo mendapat idea daripada nota seorang arkitek Rom, Marcus Vitruvius, untuk menyelesaikan masalah tersebut. Vitruvius menyatakan bahawa ‘navel’ (pusat) manusia merupakan pusat tubuh badan manusia. Daripada pusat tersebut, bulatan dapat dilukis dengan sempurna menggunakan kompas (bukan kompas mata angin, tetapi kompas alatan matematik). Seterusnya bentuk petak pula dilukis dengan menggunakan tubuh badan yang sama seperti yang ditunjukkan dalam gambar. Akhirnya bentuk petak dan bulat mendapat keluasan yang sama. Lalu, terhasillah lukisan di bawah.

Namun, Leonardo tidak hanya berfikir setakat itu. Ketika era Renaissance, terdapat gerakan intelektual di Itali yang dipanggil Neoplatonism yang mengemukakan konsep ‘Chain of Being’. Idea ‘Chain of Being’ menyatakan, hierarki hidupan alam menyerupai rantai. Rantai tersebut bermula daripada Tuhan, seterusnya malaikat, planet, haiwan sehinggalah bawah sekali, syaitan. Manusia berada di tengah-tengah kerana sifat tubuhnya yang binasa, tetapi rohnya tidak.

Terdapat seorang tokoh Neoplatonis, Giovanni Mirandola yang mempunyai idea berbeza. Beliau menyatakan manusia mampu berada di mana-mana dalam rantaian tersebut. Manusia mampu berada di posisi bawah rantai dengan melakukan kejahatan seperti syaitan. Manusia juga mampu berada di posisi atas rantai dengan melakukan kebaikan seperti malaikat.

Jadi apa kaitannya dengan lukisan ini? Manusia dalam lukisan tersebut juga boleh berubah-ubah untuk membentuk suatu bentuk. Apabila tubuhnya berdiri tegak dan dibuka tangannya, dia dapat bentuk petak. Apabila dia membintangkan dirinya, dia dapat bentuk bulat. Sama seperti idea yang diusulkan oleh Giovanni yang berubah-ubah.

Sekiranya geometri (matematik) adalah bahasa alam, maka manusia boleh wujud daripada apa sahaja bentuk elemen matematik. Sama ada wujud secara matematiknya ataupun falsafahnya. Daripada lukisan ini, Leonardo dapat menggambarkan gabungan matematik, seni, falsafah, agama dan seni bina. Tidak hairanlah dia menjadi ikon dalam era Renaissance.

Lukisan ini dinamakan oleh Leonardo sebagai Vitruvian Man sempena nama arkitek Rom tersebut.

Sumber: TED-Ed


Cita-Cita Angkasa Lepas China

Selepas tiga orang angkasawan China tiba di stesen angkasa lepas Tiangong pada 16 Oktober lepas, ia dilihat merupakan satu lagi pencapaian hebat kepada China. Selama bertahun-tahun, Beijing melaburkan berbilion dolar untuk mengejar dua negara yang dianggap berpengalaman dalam angkasa lepas, Amerika Syarikat dan Rusia. Kini, China berharap mempunyai krew tetap stesen angkasa lepas menjelang 2022 dan seterusnya menjejakkan kaki ke bulan.

China sebenarnya sudah lama mempunyai cita-cita ke angkasa lepas. Tidak lama selepas Rusia (ketika itu Kesatuan Soviet) melancarkan Sputnik ke angkasa lepas pada 1957, Mao Zedong berikrar, “Kita juga akan menghasilkan satelit.” Usaha tersebut mengambil masa sedekad tetapi ia direalisasikan pada tahun 1970.

Usaha menghantar angkasawan pula mengambil masa lebih lama. Tetapi akhirnya pada 2003, angkasawan Yang Liwei menempa sejarah sebagai angkasawan China pertama ke angkasa lepas. Sejak itu, Beijing tidak menoleh ke belakang dan telah menghantar tujuh misi krew manusia ke angkasa lepas.

Bagaimanapun, China tidak mahu berhenti di situ saja. Seperti AS dan Rusia, China juga ingin mempunyai stesen angkasa lepas mereka sendiri. Usaha ini dimulakan dengan melancarkan pod makmal Tiangong-1 pada 2011.

Pada tahun 2013, angkasawan wanita kedua China Wang Yaping mengadakan kelas kepada kanak-kanak di seluruh negara menerusi sidang video dari makmal berkenaan. Makmal tersebut turut digunakan untuk pelbagai eksperimen perubatan dan ujian bagi menguji persediaan membina sebuah stesen angkasa lepas.

Kemudian pada 2016, China melancarkan makmal kedua ke angkasa lepas iaitu Tiangong-2. Angkasawan yang berkesempatan menghabiskan masa di situ menjalankan pelbagai eksperimen botani termasuk menanam padi.

Tetapi yang paling menakjubkan sudah pasti unit perayau bulan yang dipanggil Arnab Jed. Dilancarkan pada 2013, pada awalnya ramai menganggap ia merupakan satu kegagalan kerana disangka rosak semasa tiba di bulan dan tidak menghantar sebarang isyarat ke bumi. Namun begitu, entah bagaimana, ia kembali aktif dan membuat tinjauan di permukaan bulan selama 31 bulan – lebih daripada tempoh perkhidmatan sebenarnya.

Di bawah pentadbiran Xi Jingping, cita-cita astropolitik China terus dikembangkan. Beijing berharap selain dapat membina stesen angkasa lepas, mereka dapat merealisasikan pembinaan pangkalan angkasa lepas di bulan. Pentadbiran Angkasa Lepas Kebangsaan China mensasarkan usaha itu dapat direalisasikan pada 2029.

Tetapi usaha ini berdepan pelbagai cabaran. Pada 2017, roket Long March-5 Y2 gagal dilancarkan ke angkasa lepas. Roket tersebut merupakan sebahagian daripada pelancaran satelit komunikasi milik negara itu ke angkasa lepas. Ini memaksa pelancaran Chang’e-5 terpaksa ditangguhkan hingga separuh kedua tahun tersebut.

Di sebalik itu, penangguhan tersebut merupakan batu loncatan untuk detik bersejarah China di angkasa lepas. Pada Januari 2019, Chang’e-4 berjaya tiba di bahagian paling jauh bulan sekaligus menjadikan ia robot perayau pertama tiba di situ. Ini disusuli pendaratan Chang’e-5 di bahagian paling dekat bulan dengan pengibaran bendera republik itu di permukaan bulan pada tahun 2020.

Chang’e-5 turut membawa pulang sampel batu dan tanah bulan ke bumi apabila ia kembali pada Disember tahun sama. Ini menjadikan misi tersebut misi pertama membawa sampel dari bulan dalam tempoh 40 tahun.

Pada Februari 2021, imej pertama planet Marikh dihantar oleh Tianwen-1 di mana ia kemudiannya menghantar unit perayau ke permukaan planet berkenaan. Ketika ini, unit tersebut sedang menjelajah permukaan planet Marikh.

Dengan penghantaran tiga orang angkasawan ke Tiangong, misi mereka dijangka akan berlangsung selama enam bulan. Ini merupakan tempoh misi paling lama diharungi oleh angkasawan China. Tiangong atau Istana Syurga memerlukan 11 lagi misi agar ia dapat beroperasi sebagai stesen angkasa lepas sepenuhnya.

Selepas siap, Tiangong dijangka berada di orbit rendah bumi sekitar 400 hingga 500 km selama 10 tahun. Ini bagi merealisasikan kewujudan manusia secara jangka panjang di angkasa lepas. Walaupun Beijing tidak merancang sebarang kerjasama antarabangsa di Tiangong, mereka mengalu-alukan kolaborasi dengan negara-negara asing dalam pelbagai eksperimen saintifik. Bagaimanapun, tidak diketahui sejauh mana kerjasama itu akan direalisasikan.

RUJUKAN

AFP. (2021, 17 Oktober). China’s ‘space dream’: A Long March to the Moon and beyond.

Sumber gambar: AFP


Ada satu kisah menarik mengenai topeng kesihatan yang kita pakai pada hari ini. Tahukah anda siapakah pencipta di sebalik topeng muka kesihatan yang kita pakai ini? Lagi mengejutkan, individu yang memberi inspirasi kepada penciptaannya adalah seorang rakyat Malaysia.

(Nota: Pada ketika itu “Malaysia” belum wujud, Pulau Pinang masih digelar Negeri-Negeri Selat).

Pendedahan mengenai Dr. Wu Lien-teh ini dibuat oleh Profesor Paul Tambyah, Presiden Persatuan Mikrobiologi dan Jangkitan Klinikal berdasarkan beberapa rekod dan laporan yang ditemui di National University of Singapore.

Mungkin ramai juga tidak tahu bahawa Dr. Wu Lien-teh pernah dicalonkan sebagai penerima Anugerah Nobel pertama dari Malaysia.

Latar belakang dan karier awal

Wu Lien-teh lahir pada tahun 1879 dan meninggal dunia pada tahun 1960. Beliau juga dikenali sebagai Goh Lean Tuck dan Ng Leen Tuck dalam bahasa Minnan dan Kantonis.

Dr Wu adalah seorang doktor dari Tanah Melayu yang terkenal dengan pekerjaannya dalam kesihatan awam terutama sekali ketika membendung penularan wabak Manchuria pada tahun 1910 – 1911.

Ayahnya adalah seorang pendatang dari Taishan, China dan bekerja sebagai tukang emas. Keluarga ibunya juga berasal dari China dan Dr Wu adalah penduduk generasi kedua Hakka di Tanah Melayu. Dr. Wu mempunyai 4 orang adik -beradik lelaki dan 6 orang adik-beradik perempuan.

Beliau mendapat pendidikan awal di Penang Free School sebelum diterima masuk ke Emmanuel College, Cambridge pada tahun 1894 selepas mendapat tajaan Queen’s Scholarship (ketika itu dianugerahkan kepada kawasan jajahan British).

Beliau sememangnya seorang yg cemerlang & menerima banyak pengiktirafan & bantuan kewangan ketika di universiti. Beliau kemudian meneruskan latihan industri (housemanship) di St Mary’s Hospital, London & kemudian melanjutkan pelajarannya di Liverpool School of Tropical Medicine.

Pada tahun 1903, beliau akhirnya pulang semula ke Pulau Pinang setelah menamatkan pengajiannya dalam bidang perubatan. Pada September tahun tersebut, beliau menyertai Institut Penyelidikan Perubatan di Kuala Lumpur sebagai pelajar penyelidikan pertama.

Namun, nasibnya kurang baik kerana tidak ada jawatan pakar untuknya kerana pada masa tersebut, sistem perubatan di tanah jajahan British meletakkan syarat bahawa hanya warganegara Britain yang dapat memegang jawatan tertinggi sebagai pegawai perubatan atau pakar perubatan.

Dr. Wu menghabiskan kerjaya perubatan pada peringkat awalnya mengkaji penyakit beri-beri dan cacing gelang (Ascarididae) sebelum memasuki latihan perubatan di bidang swasta menjelang akhir tahun 1904 di Chulia Street, Pulau Pinang.

Usaha melawan jangkitan penyakit misteri

Pada tahun 1910, beliau telah dipanggil oleh kerajaan China ke Harbin dalam usaha melawan sejenis penyakit misteriyang sangat merbahaya. Penyakit ini boleh berjangkit daripada haiwan kepada manusia akibat perdagangan bulu haiwan pada ketika itu. Dilaporkan 95% pesakit akan meninggal dunia akibat wabak ini.

Kereta api trans-Siberia yang membawa penumpang dan barang untuk perdagangan ke Eropah – termasuk bulu marmot Siberia (sejenis haiwan daripada spesies tikus) yang diperolehi di timur laut China – telah memudahkan penularan wabak itu.Seseorang yang menghidap penyakit itu boleh menaiki kereta api di Harbin dan dalam beberapa hari kemudian tiba di Paris atau Berlin untuk menyebarkan penyakit itu.

Penyakit yang menyerang kawasan Manchuria itu kemudiannya dikenali sebagai pandemik Manchuria dan dikatakan telah membunuh 60,00 manusia. Namun, hasil usaha Dr. Wu dan pasukannya, mereka berjaya mengekang wabak berkenaan dalam tempoh beberapa bulan kemudian.

Namun, bukan itu sahaja kejayaannya yang membanggakan. Hasil ideanya juga, beliau juga telah memberi inspirasi kepada penciptaan topeng kesihatan piawaian N95 yang digunakan secara meluas dalam pelbagai bidang pada masa kini. N95 merupakan piawaian antarabangsa yang bermaksud topeng itu mampu menapis 95% partikel kecil di udara yang masuk melaluinya.

Daripada bedah siasat yang dilakukan ini, beliau dapati bahawa wabak ini sebenarnya tersebar melalui udara. Oleh itu, beliau telah mencipta satu topeng kesihatan yang diubah suai daripada topeng muka pembedahan (surgical masks) sedia ada yang sudah digunakan di negara-negara Barat pada ketika itu.

Beliau telah menambah lapisan kain kasa dan kapas pada topeng pembedahan sedia ada yang berfungsi untuk menapis udara. Gérald Mesny, seorang doktor terkemuka Perancis yang datang untuk menggantikan Dr. Wu enggan memakai topeng tersebut dan meninggal beberapa hari kemudian akibat wabak itu.

Selain itu, Dr. Wu juga telah memulakan usaha kuarantin dan mengarahkan usaha pembasmian kuman dilakukan di hospital. Malah, beliau turut mengarahkan bangunan asal tempat rawatan wabak ini dibakar dan pesakit dipindahkan ke pusat rawatan yang baru.

Seterusnya, beliau juga telah mencadangkan agar mayat-mayat mangsa wabak ini dibakar dan tidak di tanam. Pada ketika itu, adalah mustahil untuk menanam mayat mangsa wabak tersebut jauh ke dalam tanah kerana tanah yang sedang sejuk membeku akibat musim sejuk.

Oleh itu, mayat biasanya hanya akan dilupuskan dengan merendamnya dalam parafin sebelum membakarnya. Proses pembakaran mayat mangsa wabak ini ternyata menjadi titik perubahan wabak ini apabila bilangan kes yang dilaporkan mulai berkurangan.

Dalam tempoh beberapa bulan kemudiannya, wabak tersebut telah diisytiharkan pupus. Dr. Wu bekerja dalam bidang perubatan sehingga berusia 80 tahun. Beliau ketika itu telah membeli rumah baru di Pulau Pinang untuk persaraannya.

Beliau telah menghasilkan sendiri tulisan autobiografi setebal 667 halaman yang bertajuk “Plague Fighter, the Autobiography of a Modern Chinese Physician” Dr. Wu akhirnya meninggal dunia akibat strok di rumahnya di Pulau Pinang pada 21 Januari 1960.

RUJUKAN:

1. How Malaysian plague fighter Wu Lien-teh laid down lessons for coronavirus. https://www.scmp.com/week-asia/health-environment/article/3048461/how-malaysian-plague-fighter-wu-lien-teh-laid-down

2. Kisah Doktor Malaysia Yang Menjadi Inspirasi Dalam Penciptaan Topeng Muka Perubatan. https://iluminasi.com/bm/doktor-wu-lien-teh-rakyat-malaysia.html

3. Ini Kisah Sebenar Dr Wu Lien Teh Dalam Filem Pendek Sempena Merdeka, ‘MeReka Merdeka’ Oleh Celcom. https://www.buzzkini.com/trending/2020/08/27/celcom-lancar-filem-pendek-mereka-merdeka-sempena-31-ogos-ini-kisah-sebenar-dr-wu-lien-teh-dalam-video-tersebut/

Artikel asal ditulis oleh Mat Hades di Twitter sebelum dinaikkan ke portal The Patriots selepas mendapat keizinan beliau.


Kisah Pasal Pelakon Black Panther Yang Anda Tidak Tahu

Black Panther memang satu hasil seni yang hebat – sebuah mahakarya agung yang disimpan dalam jiwa ramai.

Setiap babak filem tersebut mengalir kerana degupan jantung adiwira. Namun nadi-nadi yang membawa roh filem ini mempunyai denyutan realiti.

Dua contoh sudah cukup untuk menunjukkan kenapa Black Panther sebenarnya lebih dari filem semata-mata.

N’Jadaka (Michael B. Jordan) berkongsi pendapat ayahandanya N’Jobu (Sterling K. Brown) bahawa Wakanda mempunyai segalanya untuk mengimbangi nasib semua kulit gelap yang ditind4s di dunia.

Namun beliau menyimpan dendam kerana T’Chaka (Atandwa Kani) membvnuh N’Jobu (Sterling K. Brown). Akhirnya N’Jadaka dibvnuh anak T’Chaka.

Apabila ditawarkan rawatan, N’Jadaka menolak: “semadikan aku di laut bersama nenek moyang aku yang lompat keluar dari kapal, kerana mereka tahu m4ti lagi baik daripada hidup sebagia h4mba.”

Walaupun fiksyen, binaan filem ini menunjukkan sisi benar. Negara-negara Afrika lama mengalami penind4san. Atas nama kemanusiaan, negara mana pun boleh bangkit.

Namun masing-masing berlindung di sebalik perisai sempadan untuk menjaga kepentingan sendiri. Ketika itu dua juta warga Afrika terbvnuh dalam perjalanan (Adeuyan, 2011).

Dilayan seperti binatang sehingga abad ke-20, Afrika telah menjadi tempat pelupusan dendam. Nasib seorang pelakon Black Panther menunjukkan dengan jelas kehidupan seorang warga Afrika di bumi sendiri.

John Kani (bapa pelakon T’Chaka muda) mungkin tidak popular seperti Denzel Washington, Forrest Whittaker, atau Will Smith. Tetapi penglibatan beliau dalam Dunia Hollywood sudah cukup baik.

Hanya bakat saja boleh memberikan kejayaan seperti Kani, seseorang dari Afrika Selatan dengan filem-filem seperti The Ghost and The Darkness (1996) dan The Lion King (2019).

Afrika Selatan Sebelum Nelson Mandela

Selepas P3rang Dunia Kedua, Afrika Selatan dipimpin sebuah parti haluan kanan bernama National Party. Presiden parti tersebut Daniel François Malan dipilih untuk menjadi Perdana Menteri.

Dibawah Malan, Afrika Selatan teruk dibelah dengan dasar berat sebelah.

Ia bukannya seperti yang diamalkan di negara-negara lain. Etnik White dianggap bagaikan manusia yang mengawal non-White secara habis-habisan. White menguasai politik dan ekonomi.

Undang-undang juga berpihak kepada White, yang kesalahan sama dihvkum lebih teruk jika dilakukan non-White.

Non-White juga tidak dibenarkan pergi ke tempat tertentu tanpa izin. Pembelian tanah dikekang begitu teruk.

Perkahwinan pun begitu juga, ibaratkan non-White tidak layak memperisterikan White. Tetapi lelaki White selamba meniduri non-White.

John Kani Dalam Persekitaran Ini

Pada tahun 1972, John Kani dikenali ramai kerana berlakon dalam teater tulisannya bertajuk Sizwe Banzi Is D3ad. Menurut The Independent UK, jalan cerita teater ini sangatlah baik sehingga layak menyertai Top 40 (Taylor & Williams, 2019). Kali pertama ditayangkan di Afrika Selatan, Kani dijemput ke London (memenangi anugerah di sana) dan Broadway pun.

Kandungan Sizwe Banzi yang menentang ap4rtheid di Afrika Selatan memang disukai ramai.

Namun golongan segelintir yang menguasai politik Afrika Selatan sedang mendidih. Mereka sudah lama berdendam, kerana Kani berani cuba mencium seorang pelakon White semasa berlakon.

Apabila Kani pulang ke Afrika Selatan, mereka melaksanakan sebuah rancangan jahat. Kani menerima panggilan telefon daripada seseorang tidak dikenali. Tiada ugutan diberi, hanya jemputan ke rumah bapa Kani.

Dalam perjalanan, pihak polis mengepung Kani. Dan mereka membelasah dengan niat membvnuh (Curtis, 2020). Kani dipvkul begitu teruk dan ditik4m 11 hari.

Mata kirinya tidak dapat diselamatkan.

Selepas Hari Itu

John Kani selamat dengan kecacatan fizikal. Rejim ap4rtheid pun tumbang tidak lama kemudian, tetapi anggota polis yang terlibat dalam j3nayah melampau ini tidak dibawa ke muka pengadilan.

Kani menjadi simbol sebuah perjuangan yang berani menentang arus meskipun dipenj4rakan dan juga dibel4sah. Tiada siapa lebih berhak untuk berlakon sebagai raja, melainkan keluarga Kani yang memegang watak T’Chaka.

RUJUKAN:

Adeuyan, J.O. (2011). The Return of the Tidal Flow of the Middle Passage. AuthorHouse. Halaman 10.

Curtis, N. (2020, Januari 22). John Kani interview:  “Losing my eye was worth it, surviving (ditapiskan) was worth it – because I have my dignity.” Evening Standard.

Taylor, P., & Williams, H. (2019, Ogos 18). The 40 best plays of all time, from Our Country’s Good to A Streetcar Named Desire. The Independent.


Bagaimana Pakar Forensik Guna Serangga Siasat Kes Jenayah?

Ingat tak babak pakar bedah forensik itu berhasil menemukan kokun serangga di dalam mulut mangsa yang dibu.nuh? Serangga itu merupakan klu penting dalam mengesan pembu.nuh bersiri Buffalo Bill.

Secara umumnya, forensik entomologi merupakan bidang mengkaji serangga yang berhubung kait dan digunakan dalam kes-kes jen.ayah atau medico-legal.

Terdapat banyak cara serangga itu boleh digunakan dalam menyelesaikan suatu kes jena.yah. Namun, fungsi utama penggunaan serangga dalam bidang forensik adalah untuk menganggarkan masa yang telah berlalu selepas kem.atian.

Sebelum membincangkan topik ini dengan lebih mendalam, molek rasanya terlebih dahulu anda didedahkan tentang pereputan mayat.

Pereputan melibatkan dua proses, iaitu;
– Autolisis
– Pembusukan (putrefaction).

Autolisis bermaksud kerosakan sel dan organ melalui proses kimia yang disebabkan oleh enzim intrasel (dihasilkan dalam sel). Memandangkan autolisis itu melibatkan proses kimia, ia mampu dipengaruhi oleh faktor haba.

Bermaksud, sekiranya mayat berada di kawasan panas dan lembab, proses autolisis dipercepatkan. Jika mayat berada di kawasan sejuk atau mengalami pembekuan, proses autolisis diperlahankan atau diberhentikan sama sekali.

Sesetengah organ yang kaya dengan enzim akan mereput dengan lebih pantas berbanding organ lain. Sebagai contoh, pankreas mengandungi kadar enzim yang lebih tinggi berbanding jantung.

Justeru bermakna, proses autolisis pankreas adalah lebih cepat berbanding jantung.

Memasuki bentuk kedua pereputan, iaitu pembusukan. Pembusukan berlaku disebabkan oleh aktiviti bakteria dan juga penapaian.

Semasa kita hidup, aktiviti bakteria itu terkawal. Namun selepas seseorang itu m.ati, bakteria bermaharajalela.

Selepas seseorang itu m.ati, bakteria yang berada dalam saluran pencernaan atau usus (gastrointestinal) akan tersebar ke seluruh tubuh badan. Perkara ini menyebabkan pembusukan.

Seperti autolisis, kadar pembusukan mayat boleh dipercepatkan oleh beberapa faktor.

Sebagai contoh, individu yang mengalami sepsis iaitu jangkitan bakteria dan toksin yang dilepaskan bakteria itu telah tersebar ke seluruh organ tubuh badan semasa hidup lagi.

Aktiviti bakteria juga menyebabkan mayat itu mengembung. Hal ini demikian kerana, bakteria menghasilkan pelbagai jenis gas hasil daripada proses metabolismenya.

Gas-gas itu terperangkap dalam tisu dan rongga badan justeru mengakibatkan mayat mengembung.

Untuk makluman, permulaan proses pereputan atau pembusukan itu bergantung kepada dua faktor, iaitu persekitaran dan keadaan tubuh badan seseorang individu.

Seperti yang telah dinyatakan sebelum ini, haba memainkan peranan. Oleh itu, dalam iklim atau cuaca yang panas, proses pereputan dan pembusukan dipercepatkan dan begitu juga sebaliknya.

Bagi faktor keadaan tubuh badan seseorang pula, proses pereputan dan pembusukan dipercepatkan bagi individu obes, memakai pakaian yang tebal dan jangkitan bakteria atau sepsis. Semua itu menyebabkan suhu tubuh badan tinggi.

Berbalik kepada topik asal iaitu forensik entomologi, pengumpulan dan kajian terhadap serangga yang dijumpai pada mayat membenarkan pakar forensik untuk menganggarkan masa yang telah berlalu selepas individu tersebut m.ati.

Tahu tak serangga apa yang paling awal sekali dapat mengesan mayat? Jawapannya, lalat. Tetapi, lalat tidaklah memakan daging pada mayat itu, lalat hanya menghirup ‘jus’ atau cecair yang terdapat pada mayat tersebut.

Untuk pengetahuan anda, kadar pH tisu mayat yang tinggi tidak boleh dihadam oleh lalat. Lalat yang dikenali sebagai blowfly (langau hijau), adalah serangga yang sering dikaitkan dengan mayat.

Walau bagaimanapun, spesies lalat dan serangga lain seperti kumbang dapat ditemui. Oleh sebab langau hijau itu boleh dikesan lebih awal berbanding serangga lain, penemuan langau hijau dapat memberi anggaran masa kema.tian mayat tersebut lebih tepat

Seterusnya adalah kumbang. Pelbagai jenis kumbang, sama ada dalam bentuk belum matang atau telah matang dapat ditemui pada mayat. Tetapi, kumbang biasa ditemui di fasa-fasa terkemudian atau lewat proses pereputan.

Terdapat dua kaedah yang digunakan untuk menentukan masa yang telah berlalu selepas kema.tian.

1. Menggunakan gelombang berturut-turut pewarisan serangga.

2. Kadar tumbesaran dan usia berengga (maggot).

Kaedah pewarisan serangga digunakan sekiranya individu atau mayat itu telah m.ati selama sebulan atau lebih, manakala kadar tumbesaran dan usia berengga digunakan sekiranya mayat itu m.ati kurang dari sebulan semasa ditemui.

Pewarisan serangga berdasarkan fakta bahawa mayat mampu menyokong ekosistem yang berubah dengan cepat apabila mayat itu mereput.

Bermaksud, mayat tersebut mengalami perubahan fizikal, biologi dan kimia. Setiap satu perubahan itu menarik perhatian spesies serangga yang berbeza.

Terdapat banyak spesies serangga yang terlibat dalam proses pereputan mayat. Adakalanya, kehadiran atau keterlibatan serangga-serangga itu boleh bertindih dalam satu masa antara satu sama lain.

Oleh itu, dengan mempunyai pengetahuan terhadap fauna serangga serantau dan masa pengkolonian mayat, pakar forensik dapat menentukan masa kem.atian dengan tepat.

Selain daripada masa kem.atian, serangga juga dapat membantu dalam memberi penyiasat gambaran tentang jena.yah yang telah berlaku atau sedikit sebanyak maklumat berkenaan mangsa pembu.nu.han.

Sebagai contoh, disebabkan proses tumbesaran serangga itu adalah sesuatu yang dapat dijangka, bergantung kepada faktor yang spesifik, penggunaan da.dah dapat mempengaruhi tempoh kitaran hidup serangga berkenaan.

Misalnya ko.kain. Ko.kain boleh menyebabkan berengga atau serangga yang memakan tisu atau daging mayat individu menyalahgunakan atau mungkin telah disuntik da.dah untuk membesar dengan lebih cepat berbanding normal.

Melanjutkan topik ini, tingkah laku serangga juga dapat memberikan klu berkenaan peristiwa yang berlaku ketika kem.atian. Contohnya, lalat diketahui untuk bertelur di lokasi yang lembab pada mayat seperti bahagian mata atau mulut.

Jadi, katakanlah sekiranya telur lalat itu ditemui pada kulit seperti tangan dan bukanlah mata atau mulut, itu menandakan bahawa kulit tangan itu ada luka. Mungkin luka itu disebabkan oleh mangsa sedang menghalang cubaan tetakan pembu.nu.hnya.

Akhir sekali, spesies-spesies serangga tertentu juga merupakan bukti penting dalam forensik entomologi. Hal ini demikian kerana, spesies tertentu hanya boleh didapati di kawasan tertentu.

Contohnya, bayangkan sekiranya spesies lalat yang hanya terdapat di Johor tiba-tiba dapat ditemui pada mayat yang berada di Kuala Lumpur.

Itu menjadi tanda bahawa ada kemungkinan mayat tersebut telah dipindahkan untuk mengaburi mata pihak berkuasa.

Antara kes siasatan forensik terawal menggunakan serangga yang pernah direkodkan adalah dalam Kitab Collected Cases of Injustice Rectified (Xi Yuan Ji Lu) atau turut dikenali sebagai Washing Away of Wrongs.

Kitab tersebut dikarang Song Ci pada tahun 1247.

Kitab tersebut menjadi panduan kepada penyiasat selepas Song Ci untuk mengendalikan siasatan. Kitab itu ada merekodkan tentang kes yang menarik, iaitu Song Ci menggunakan aktiviti serangga bagi menangkap seorang pembu.nu.h.

Mangsa pembu.nu.han dalam kes tersebut telah ditetak.

Maka Song Ci telah mengarahkan para lelaki di kampung terlibat untuk menyerahkan dan meletakkan sabit mereka di atas tanah.

Tidak lama kemudian, beberapa ekor lalat mula tertarik kepada salah satu daripada sabit itu.

Song Ci berhipotesis bahawa pemilik sabit yang dihurung lalat itulah yang telah membu.nu.h mangsa. Pemilik sabit itu akhirnya mengaku salah.

Kisah-kisah Song Ci mengenai pengalamannya sebagai pegawai forensik ada dijadikan drama (Witness to a Prosecution) dulu.

Seterusnya, kisah pemb.un.uhan yang dilakukan oleh Vincent Brothers. Dia sejak dari awal lagi menjadi suspek pembu.nuhan isteri, ibu mertua dan 3 anak-anaknya di California pada tahun 2004.

Walau bagaimanapun, Brothers mempunyai alibi yang kukuh. Brothers mendakwa bahawa dia pergi melawat keluarganya di Ohio ketika pembu.nuhan tersebut berlaku. Jadi tidak mungkin dia yang membu.nuh mangsa-mangsa berkenaan.

Pakar penyiasat yang masih lagi meletakkan Brothers sebagai suspek utama kini mencari bukti yang lain. Mereka mula memeriksa kenderaan.

Pemeriksaan di penapis udara dan radiator kenderaan yang dipandu Brothers berhasil menemui beberapa jenis serangga.

Pakar serangga yang terlibat memberi keterangan bahawa, spesies serangga yang ditemui di kenderaannya itu hanya dapat ditemui di California dan Pergunungan Rocky di Colorado sahaja. Justeru memusnahkan alibi Brothers.

Tambahan lagi, pada waktu kejadian pemb.unu.han itu berlaku, serangga yang ditemui pada kenderaan itu hanya aktif pada waktu malam sahaja. Selain itu, tiada serangga yang aktif pada waktu siang ditemui.

Hal itu membawa maksud, Brothers telah memandu kereta pada waktu malam ke California dan pulang ke Ohio setelah membun.u.h keluarganya.

Pada tahun 2007, Brothers didapati bersalah atas lima pertuduhan darjah pertama. Dia dijatuhkan hukuman m.ati.

Di kesempatan ini, aku nak cerita beri pendedahan sedikit tentang sebuah novel thriller dari Korea yang telah diterjemahkan ke dalam Bahasa Melayu, iaitu The Insect karya Minghye Zang.

Novel ini terbitan Mahakarya, imprint fiksyen Patriots Publishing.

Sejak dari awal pembacaan novel ini lagi, pembaca dikejutkan dengan tragedi, yakni penemuan mayat seorang gadis berumur 13 tahun bernama Yerin.

Penemuan mayat Yerin merupakan suatu insiden yang tidak disangka-sangka kerana, gadis tersebut telah hilang untuk satu masa yang lama.

Detektif Seojoon dipertanggungjawabkan untuk mengendalikan kes tersebut, menemukan seekor kumbang pada mayat Yerin semasa melakukan pemeriksaan di kawasan kejadian.

Detektif Seojoon mempercayai bahawa kumbang yang ditemui beliau itu bakal menjadi kunci utama bagi menyelesaikan misteri penemuan mayat Yerin.

Siasatan demi siasatan yang dijalankan Detektf Seojoon telah membongkar konspirasi dan jenayah yang mendedahkan sisi gelap komuniti di bandar tersebut seperti rasuah di kalangan pihak polis, operasi pengedaran da.dah dan pelac.uran kanak-kanak.

Kalau berminat, Novel The Insect, bersama-sama novel Azrahel Si Penjejak Kubur boleh dibeli melalui pautan yang disediakan.

Shopee :
https://bit.ly/MK-The-Insect (TI)
https://bit.ly/MK-Azrahel (ASPK)


Kenapa Amerika Syarikat Boleh Jadi Negara Paling Teruk Dalam Dunia Dibadai Covid-19?

Tatkala sesetengah negara mula menunjukkan tanda mengurangkan jangkitan penularan Covid-19, lain pula kisahnya bagi Amerika Syarikat. Ketika artikel ini ditulis, Negara Uncle Sam itu mencatat 614,246 kes dan 26,064 kes kem4tian sekaligus menjadikannya sebagai negara yang mempunyai kadar jangkitan dan kem4tian Covid-19 terbesar di dunia ketika ini. Jadi, apa punca yang mengakibatkan perkara sebegini berlaku?

Pertama, situasi perkhidmatan kesihatannya yang teruk. Di sebalik status mereka sebagai sebuah negara maju bertaraf kuasa besar dunia, perkhidmatan kesihatan mereka dianggap terburuk jika mengikut kedudukan perkhidmatan kesihatan negara-negara maju (Donald ‘Berus’ Trump takkan bersetuju dengan pandangan ini).

Dan satu sebab yang mengakibatkan perkhidmatan kesihatan AS dibelenggu masalah tidak efisien dan masalah ketidaksamarataan ini ialah duit. Ya, duit. Berdasarkan Pangkalan Data Perbelanjaan Kesihatan Global WHO, 33% rakyat Amerika mengakui berdepan masalah kewangan untuk mendapatkan rawatan kesihatan.

Keadaan ini jauh berbeza di negara-negara maju lain seperti Perancis, Jepun, Sweden, Belgium dan Kanada. Tetapi ini realiti di mana mereka bergelut membayar atau tidak boleh menanggung bil perubatan dan pelan insuran mereka enggan meliputi tuntutan perubatan yang dibuat.

Dalam satu kaji selidik yang dijalankan Gallup pada tahun 2019, 33% responden menangguhkan rawatan perubatan atas sebab kos. Manakala 25% lagi menangguhkan prosiding penjagaan kesihatan mereka kerana bimbang soal kos.

Malah, satu kaji selidik pada tahun 2018 mendedahkan pesakit-pesakit kanser terutama wanita yang mengalami kanser payu dara enggan menjalani pemeriksaan kerana bimbang jumlah wang yang banyak akan ditolak dari pelan insuran mereka.

Dan semasa situasi pandemik Covid-19, AS merupakan satu-satunya negara yang menyaksikan rakyat mereka yang berisiko perlu membelanjakan wang untuk mendapatkan bantuan semasa krisis. Sampaikan satu artikel The New York Times mendedahkan sesetengah warga Amerika terpaksa membayar AS$4,000 bagi boleh ditempatkan dalam kawasan kuarantin yang dikendali pihak kerajaan.

Selain kos, infrastruktur penjagaan kesihatan AS juga amat teruk lebih-lebih lagi ia dibina di atas sistem pembayaran yang teruk. Ini kerana wujud kekurangan kapasiti terutama dari segi katil hospital untuk menempatkan pesakit. AS mempunyai purata katil per seribu paling sedikit iaitu 2.8 per seribu, jauh ditinggalkan Australia (3.8 per seribu) dan Belanda (3.6 per seribu).

Kekurangan katil ini berpunca daripada kadar penghospitalan pesakit kronik yang lebih tinggi di AS di mana dengan pengurusan teratur, pesakit tidak perlu ke hospital. Antara penyakit kronik yang sepatutnya boleh diurus dengan baik ialah penyakit asma, diabetis dan penyakit jantung.

Tetapi malangnya, perkara tersebut tidak berlaku berikutan kekurangan atau ketiadaan akses kepada penjagaan kesihatan utama dan kos penjagaan yang tinggi walaupun untuk penjagaan rutin. Perkara ini yang menyumbang kepada peningkatan penghospitalan pesakit yang mempunyai penyakit yang boleh dicegah.

Selain masalah kekurangan katil, AS juga turut menghadapi masalah kekurangan doktor per kapita dan jauh tertinggal di belakang negara-negara maju. Gabungkan dua kekurangan ini dan ia menghasilkan struktur perkhidmatan kesihatan yang tidak stabil, menanti masa untuk runtuh. Dan ia akhirnya runtuh bila dibadai ribut bernama Covid-19.

Atas sebab itulah, tidak terkejut daripada 23,656 kes kem4tian yang direkodkan AS sebenarnya lebih sedikit daripada dilaporkan dan bilangan yang m4ti akibat Covid-19 sebenarnya jauh lebih tinggi. Ini berikutan ada individu yang disyaki positif Covid-19 memilih m4ti di rumah atau rumah penjagaan orang tua kerana tidak sanggup menanggung bil perubatan tinggi.

Kedua, isu kekurangan ujian Covid-19. Seperti ditekankan oleh Dr Harvey Fineberg, kunci utama untuk memenangi pertarungan menentang Covid-19 ialah melakukan seberapa banyak ujian Covid-19 bagi mengetahui situasi sebenar pandemik wabak. Dan ini dilakukan oleh beberapa negara yang dilihat berjaya mengatasi penularan Covid-19 seperti China dan Korea Selatan sekaligus menjadi model resepi melawan Covid-19 seperti yang dilakukan Malaysia.

Malangnya, perkara tersebut tidak berlaku di AS. Walaupun pada ketika ini AS berjaya meningkatkan keupayaan pengujian Covid-19 dari 4,000 ujian per sejuta kepada 27,000 ujian per sejuta, ia masih belum mencukupi untuk sampai ke tahap yang diperlukan iaitu 100,000 ujian per sejuta.

Dan berdasarkan pandangan ramai pakar kesihatan dari Dr Anthony Fauci hinggalah Dr Thomas Frieden, AS terlepas peluang melakukan perkara berkenaan pada Januari dan Februari 2020 tatkala China masih bergelut mengatasi penularan wabak di wilayah-wilayahnya termasuk Wuhan ketika itu.

Pusat Kawalan Penyakit (CDC) yang diketuai penyelidik AIDS terkenal Dr Robert R. Redfield, 68, seharusnya berjaya menghasilkan kit ujian Covid-19 yang boleh dikongsikan dengan makmal negeri-negeri. Tetapi bila kit ujian itu didapati bermasalah pada Februari lepas, beliau berjanji masalah itu akan dapat diselesaikan dengan cepat.

Hakikatnya, ia mengambil masa berminggu-minggu sebelum ia berjaya diselesaikan. CDC juga turut mengawal ketat individu mana yang patut diuji dan lewat melaksanakan ujian pengawasan berasaskan komuniti, amalan biasa dalam mengesan penularan virus. Jika perkara ini dapat dilakukan lebih awal, AS dapat mengesan titik panas Covid-19 negara itu dan segera bertindak mengekang penularan wabak itu.

Hasrat AS melakukan lebih banyak ujian Covid-19 turut dihalang oleh peraturan tegas yang dikuatkuasakan oleh Pesuruhjaya Pentadbiran Dadah dan Makanan (FDA), Dr Stephen Hahn. Hahn menetapkan pelbagai peraturan ketat yang menyukarkan usaha hospital, klinik-klinik swasta dan syarikat-syarikat melaksanakan ujian Covid-19 semasa kecemasan.

Tatkala banyak negara sibuk menguji ribuan orang per sejuta, AS hanya mampu menguji 100 orang per sejuta. Ya, 100 orang per sejuta! Fakta ini mengecewakan ramai pihak seperti pakar-pakar kesihatan, ahli-ahli perundangan dan rakyat yang semakin terdesak.

Ketiga, isu pertikaman politik dan partisan. Tidak seperti Malaysia yang dilihat berjaya mengetepikan seketika isu partisan agar fokus melawan Covid-19, perkara sebaliknya menimpa Washington. Tak habis-habis drama terutama membabitkan pegawai-pegawai Rumah Putih.

Dan orang yang merasa bahana perkara ini semasa Covid-19 teruk membadai dunia ialah Setiausaha Kesihatan dan Perkhidmatan Manusia, Alex M. Azar II. Ramai berang dengan kelembapan dua agensinya mengendalikan isu ujian Covid-19 tetapi Azar II dilihat gagal memberi tekanan untuk mempercepat atau mengubah haluan berkenaan kit ujian Covid-19.

Selain itu, Azar II juga dilihat tidak sehaluan dengan Rumah Putih dalam banyak isu. Sebelum jawatan pengerusi pasukan petugas khas Covid-19 diisi oleh Naib Presiden Mike Pence, jawatan tersebut disandang oleh beliau sehingga akhir Februari lepas.

Berikutan ketiadaan ketua perantara pasukan petugas khas merangkap pemangku ketua staf presiden Mike Mulvaney, Azar II dilihat tidak dapat melobi isu Covid-19 termasuk keperluan mengadakan ujian yang lebih banyak terhadap warga AS. Keadaan ini tidak dibantu dengan sikap setia tidak bertempatnya terhadap Trump dan perang dingin dengan saintis-saintis jabatannya sendiri termasuk Dr Redfield.

Perkara ini akhirnyz membawa kepada penyingkiran Azar II sebagai ketua pasukan petugas khas dan digantikan oleh Pence. Perkara itu berlaku pun selepas ramai anggota pasukan petugas khas memberi amaran: selesaikan isu kelewatan ujian Covid-19 atau kita akan berada di sini sepanjang malam.

Sejak itulah, peraturan-peraturan ketat yang membelenggu semua usaha ujian Covid-19 dilonggarkan dan lebih banyak makmal dibenarkan mengadakan ujian Covid-19. Tetapi ia sudah terlambat.

Permainan partisan sama juga turut membelenggu Trump terutama pada bulan-bulan awal penularan Covid-19. Presiden AS itu dilihat terlalu fokus melawan ancaman pemecatan dan rundingan p3rang dagang dengan China serta menganggapnya ia satu isu remeh.

Bukan sekali dua beliau menolak mentah-mentah amaran yang diutarakan pegawai-pegawai kanannya berkenaan Covid-19. Tak percaya? Boleh lihat di bawah:

Keengganan Rumah Putih mengambil serius ancaman Covid-19 bukan saja ditunjukkan oleh Trump tetapi juga pegawai-pegawai yang dilantiknya. Bukan sekali pegawai-pegawai ini bertegang urat tentang isu Covid-19 dari isu sekatan perjalanan ke China hinggalah isu penyaluran dana.

Misalnya, isu sekatan perjalanan ke China pada Januari 2020. Sekatan ini dicadangkan oleh pegawai-pegawai yang anti-China dan idea yang pada dasarnya cuba mengekang penularan Covid-19 dicemari dengan ideologi yang menolak China di setiap penjuru. Perkara ini menimbulkan kemarahan puak-puak yang sedang merundingkan penamatan p3rang dagang antara kedua-dua pihak dan berpotensi menjahanamkan peluang pemeteraian perjanjian berkenaan.

Keengganan ini juga turut dipengaruhi oleh isu pemilihan semula Trump sebagai Presiden AS. Perlu diingat pada tahun ini, AS bakal menjalankan pilihan raya presiden dan Trump tahu peluangnya untuk kekal bakal dipengaruhi oleh situasi ekonomi AS. Sekiranya situasi ekonomi AS dalam keadaan baik, maka peluangnya untuk kekal cerah apatah lagi lawannya ialah bekas Naib Presiden AS dari Parti Demokrat, Joe Biden.

Dan atas sebab itu juga yang mendorong Trump untuk terus berlengah dalam soal perintah berkurung dan penjarakan sosial. Beliau tahu jika dua perkara itu dilaksanakan, ekonomi AS dalam keadaan bahaya sekaligus menjejaskan kedudukannya menjelang pilihan raya presiden yang bakal berlangsung pada akhir tahun ini.

Tetapi semua itu berubah menjelang pertengahan Mac apabila Trump akhirnya akur dengan saranan pakar-pakar kesihatan dan melaksanakan perintah berkurung seperti yang dimahukan oleh mereka.

Di sebalik tekanan daripada Setiausaha Perbendaharaan Amerika Syarikat, Steven Mnuchin untuk tidak melakukannya kerana boleh merosakkan ekonomi AS, pakar-pakar yang sudah hilang sabar berpandangan ekonomi AS tetap akan musnah jika mereka tidak berbuat apa-apa.

Perintah berkurung dan penjarakan sosial dilaksanakan selama dua minggu. Tetapi selepas melihat impak besar perintah itu terhadap ekonomi AS, Trump sentiasa mencari jalan untuk menarik balik perintah berkenaan di sebalik tentangan keras pakar-pakar kesihatan dan gabenor-gabenor negeri yang terkesan.

Dengan hari-hari semakin berlalu dan bilangan kem4tian Covid-19 AS semakin meningkat, apa saja harapan untuk membuka kembali negara menjelang Easter punah sudah. Dan disebabkan pelbagai masalah yang dicetuskan sama ada pentadbirannya sendiri atau masalah struktur yang membelenggu perkhidmatan kesihatan AS, satu fakta sahaja penting: bagi setiap nyawa rakyat AS yang hilang, beban kesalahan perlu ditanggung Trump sama ada beliau suka atau tidak.

RUJUKAN:


Dong Zhuo: Penderhakaan Terbesar Dinasti Han

Dalam catatan Rekod Tiga Kerajaan yang lebih asli berbanding novel Hikayat Tiga Kerajaan, sebelum Cao Cao bangkit sebagai kuasa hegemoni terbesar China secara oportunis, sudah ada satu sosok bernama Dong Zhuo atau gelaran kehormatnya, Zhongying, seorang politikus dan panglima per4ng yang hidup dan m4ti sebagai pengkhianat Maharaja semasa akhir tempoh Dinasti Han Timur.

Dia merampas kawalan kuasa ke atas ibu kota Luoyang pada 189 ketika kota itu berada dalam keadaan kekacauan berikutan kem4tian Maharaja Ling dan perbalahan antara puak sida-sida dan beberapa pegawai kerajaan yang diketuai oleh Jeneral Umum He Jin.

Dong Zhuo kemudiannya menggulingkan Maharaja Shao dan menaikkan Liu Xie sebagai Maharaja Xian. Dong Zhuo memperoleh kuasa dominan dalam pentadbiran kerajaan Han dan beliau memerintah dengan kezaliman dan kekejaman untuk jangka waktu yang singkat.

Pada tahun berikutnya, gabungan penguasa-penguasa dan pegawai wilayah serantau bersama dengan beberapa panglima per4ng melancarkan kempen ketenter4an untuk menghukum Dong Zhuo di atas kezalimannya hingga memaksa dia untuk memindahkan ibu kota dari Luoyang ke Chang’an.

Dong Zhuo dibunvh pada tahun 192 oleh anak angkatnya sendiri iaitu Lu Bu, pembunvhan ini merupakan sebahagian daripada plot yang dirancang oleh Menteri Dalam Negeri Wang Yun namun ia lebih menguntungkan Cao Cao.

KEHIDUPAN AWAL

Dong Zhuo dilahirkan di Lintao, Longxi Commandery (sekarang Min County di Provinsi Gansu) dan dikatakan beliau seorang pemuda yang sombong dan sangat mahir dalam memanah sambil berkuda pada zaman belia.

Dia mengembara di sekitar wilayah Qiang dan berkawan dengan ramai orang-orang berpengaruh. Setelah dewasa, dia kembali dan membuka ladang di kampungnya yang terletak di pinggir kota, di mana dia secara tanpa sengaja terjumpa sebilah pedang yang tertulis prasasti kabur yang tercatat “memotong sang raja seperti kayu balak.”

Apabila dia membawa pedang itu kepada seorang sami terkenal, Cai Yong, untuk penilaian, yang akhirnya menegaskan kepadanya bahawa ia adalah pedang milik Raja lagenda dari negeri Chu Barat, Xiang Yu.

Sebagai seorang lelaki dengan fizikal kuat dan memiliki latar belakang yang baik, Dong Zhuo menyertai pasukan pengawal diraja, lalu menyertai Zhang Huan dalam kempen menentang pember0ntak Qiang di Provinsi Bing sebagai seorang Mejar. Dia diberi ganjaran 9,000 gulung sutera terbaik untuk khidmatnya, di mana kesemuanya diberikan kepada rakan-rakan dan orang bawahannya.

Dong Zhuo dihantar untuk menghentikan Pember0ntakan Serban Kuning pada awal tahun 180-an selepas beberapa kali dinaikkan pangkat tetapi dia dikalahkan oleh pember0ntak dan diturunkan pangkat.

Apabila suku-suku Qiang dan Hu member0ntak dengan bangsawan tempatan Han Sui dan Bian Zhang di Wilayah Liang, Dong telah dikembalikan semula sebagai Panglima Kesatria dan dihantar lagi untuk menyekat pember0ntak.

Semasa berper4ng dengan suku Qiang, tenter4 Dong Zhuo kalah dari segi kekuatan jumlah tenter4 dan sebatang sungai menjadi laluannya untuk berundur. Untuk menghalang tenter4nya daripada dimusnahkan oleh musuh, Dong mengarahkan tenter4nya untuk membina takungan empangan sungai dan berpura-pura memancing ikan di dalam takungan yang terbentuk.

Dia menghantar orang-orangnya untuk menyeberang aliran sungai yang rendah dan memecahkan empangan itu untuk menggagalkan sebarang usaha pengejaran oleh musuh. Walaupun gagal dalam kempen, unit Dong Zhuo adalah satu-satunya unit yang tidak terjejas dalam pasukan Tenter4 Han.

Dong Zhuo kemudiannya dinaikkan pangkat sebagai Panglima Pelopor dan Inspektor Wilayah Bing. Walau bagaimanapun, beliau enggan menerima jawatan barunya kerana dia tidak mahu meninggalkan tenter4nya dan pengikutnya di Wilayah Liang.

Menyedari pemerintah Han telah mula merosot akibat dari kegagalannya untuk menundukkan suku Qiang, Dong Zhuo mengalihkan tumpuan dengan mengumpul kekuatan dan kuasa nya sendiri di Liang. Pada masa itu, seorang pegawai tenter4 Han, Sun Jian, mencadangkan kepada pegawai atasannya supaya mengambil tindakan terhadap keangkuhan dan penderhakaan Dong Zhuo terhadap empayar, namun nasihatnya tidak diendahkan.

KEBANGKITAN KUASA DONG ZHUO

Berikutan kem4tian Maharaja Ling pada tahun 189, Jeneral Umum He Jin memerintahkan Dong Zhuo untuk memimpin tenter4nya ke Luoyang bagi membantu beliau dalam menghapuskan puak sida-sida. Sebelum Dong Zhuo sempat tiba, He Jin telah dibunvh oleh puak sida-sida dan ibu kota telah jatuh ke dalam keadaan kekacauan.

Puak sida-sida mengambil Maharaja Shao sebagai tebusan dan melarikan diri dari Luoyang. Tenter4 Dong Zhuo berjaya memintas dan menghapuskan puak sida-sida kemudian membawa Maharaja Shao kembali ke istana.

Pada masa yang sama, adik lelaki tiri He Jin, Jeneral Kereta Kuda Kavalri, He Miao, telah dibunvh oleh orang bawahannya selepas mereka menuduh dia bersekutu dengan puak sida-sida. Pasukan tenter4 He Jin dan He Miao yang kehilangan pemimpin mula mencari perlindungan dengan menyertai pasukan di bawah perintah Dong Zhuo yang akhirnya mengetuai satu ketumbukan terkuat pasukan Xiliang yang ganas memasuki ibu kota.

Dong Zhuo juga menghasut Lü Bu supaya membunvh bapa angkatnya dan Komandan Pengawal Ibukota Diraja, Ding Yuan, setelah Ding Yuan tidak setuju akan usul untuk menggantikan Maharaja Shao dengan Liu Xie yang masih kecil.

Lü Bu kemudiannya menjadi anak angkat Dong Zhuo dan pembantunya yang paling dipercayai, beliau membantu Dong untuk mengambil alih kawalan penuh ibukota diraja Luoyang. Pada awal ketibaannya ke Luoyang, para bangsawan yang kuat dan panglima-panglima per4ng dari timur tidak ingin melihat Dong meluaskan pengaruh.

Dong Zhuo menyedari akan hal itu lalu memberitahu para panglima nya supaya membawa pasukan tenter4 keluar dari kota pada waktu malam dan masuk semula melalui gerbang hadapan pada waktu tengah hari.

Dengan cara itu, para bangsawan yang menentang Dong Zhuo beranggapan bahawa Dong mempunyai kekuatan tenter4 yang besar lalu membuatkan sesiapa yang berniat hendak menentang akan berfikir dua kali, dan Dong dapat merebut kuasa dengan melaksanakan plot bersiri yang dianggap melanggar hukum di mata kebanyakan golongan yang berfahaman Confuciusm.

Pada tahun 190, Dong Zhuo menggulingkan Maharaja Shao dan menggantikannya dengan Liu Xie, Putera Chenliu, yang kemudian menggunakan gelaran Maharaja Xian. Dong mengisytiharkan dirinya sebagai Canselor dan memonopoli kuasa dominan dalam kerajaan.

Dia memiliki keistimewaan khas dan dibenarkan untuk membawa pedangnya masuk ke dalam Dewan Diraja sementara orang lain dilarang melakukannya. Keistimewaan ini tidak diberikan kepada mana-mana pegawai negeri sejak zaman Xiao He sebagai Canselor untuk pengasas Dinasti Han, iaitu Maharaja Gaozu (Liu Bang). Dong Zhuo juga dibenarkan memasuki dewan tanpa menanggalkan kasutnya.

Rekod Tiga Kerajaan mencatatkan kejadian di mana Dong Zhuo mengetuai bala tenter4nya ke Luoyang dan memerintahkan mereka membunvh semua penduduk lelaki dan menjarah kota itu dengan alasan untuk menghapuskan tenter4 pember0ntak. Dikatakan bahawa Dong Zhuo sering tidur di atas katil maharaja dan kerap kali mer0gol pelayan-pelayan wanita di istana.

PAKATAN MENENTANG DONG ZHUO

Pada tahun yang sama, pegawai-pegawai wilayah dan para panglima per4ng di seluruh negara membentuk pakatan gabungan dan melancarkan kempen ketenter4an untuk menghukum penderhakaan Dong Zhuo terhadap Maharaja.

Sebagai tindak balas, beliau menghantar satu pasukan untuk memintas barisan hadapan gabungan yang diketuai oleh Sun Jian, dan memerintahkan menantunya, Niu Fu, untuk membina kubu Mei, di mana Niu menyimpan stok makanan yang boleh diguna selama 30 tahun.

Selepas pasukannya di bawah Hua Xiong, Hu Zhen, dan Lu Bu, dikalahkan oleh Sun Jian di Yangren, Dong Zhuo menghantar seorang perunding yang licik bernama Li Jue untuk mencadangkan usul damai melalui perkahwinan antara anak Sun Jian dengan anak perempuan Dong Zhuo, pelobi itu berjanji kepada Sun Jian bahawa pemerintahan negara boleh dibahagikan antara dua keluarga itu. Tetapi jeneral barisan hadapan itu menghalau Li Jue sebelum membuat persiapan lebih rapi untuk menyer4ng Luoyang.

Oleh itu, Dong Zhuo memindahkan semua orang di Luoyang ke ibukota baru di Chang’an (sekarang Xi’an) di barat. Sebelum berangkat memulakan penempatan baharu, Dong Zhuo mengarahkan tenter4nya untuk menggali makam nenek moyang diraja termasuk makam bekas-bekas Maharaja Empayar Han demi mencuri harta dan khazanah bernilai.

Dia juga menghantar orangnya untuk merampas barang-barang berharga daripada penduduk yang kaya di Luoyang, serta membakar hangus istana dan apa sahaja yang berpotensi dimanfaatkan oleh pakatan pasukan bersekutu.

Kemudian, Dong Zhuo mengumpulkan tenter4nya di kota dan secara peribadi mengetuai mereka untuk menyer4ng pasukan tenter4 yang sedang menghampiri. Ketika Sun Jian sedang menuju ke makam diraja, dia dipintas oleh Dong Zhuo yang telah menunggunya. Walau bagaimanapun, Dong Zhuo tidak dapat bertahan dengan kehandalan Sun Jian, dan dikalahkan semasa pertempvran.

Dia kemudian memerintahkan Lu Bu untuk memimpin pasukan kavalri kembali ke kota untuk menghentikan kemaraan Sun Jian sebelum dia berangkat ke Mianchi. Lu Bu dan para pejuangnya berjaya kembali ke Luoyang sebelum Sun Jian tiba, tetapi mereka tidak mampu mempertahankan pintu gerbang timur ketiga ketika ser4ngan itu berakhir, dan keputusan pertempvran di dalam kota ditakdirkan Lu Bu sekali lagi telah dikalahkan.

KEKALAHAN PAKATAN BERSEKUTU

Walaupun berjaya menakluki kota Luoyang, angkatan bersekutu tidak menemui apa-apa kecuali sekadar runtuhan bangunan, maka mereka berundur dan menunggu perkembangan selanjutnya. Dong Zhuo kemudian menghantar jeneralnya yang mahir, Li Jue, Guo Si, dan Zhang Ji ke barisan hadapan menentang panglima per4ng dari timur.

Pada masa itu, pakatan itu mempunyai masalah konflik dalaman dan gagal menumpukan perhatian terhadap matlamat perjuangan utama mereka, jadi pegawai senior diraja, Zhu Jun hanya mampu memohon sahabat lamanya, Tao Qian untuk membantu dalam usaha yang jelas sia-sia dalam melawan pasukan Dong Zhuo.

Walaupun mempunyai pakatan umum dengan Dong Zhuo, sebenarnya dia turut menghantar 3,000 tenter4 elit kepada Zhu Jun untuk menbantu bertempvr dengan pasukan Dong di Zhongmu, di mana pertahanan Zhu Jun musnah sepenuhnya.

Li Jue dan teman seperjuangannya kemudian melakukan serbuan di sekitar kawasan Chenliu dan Yingchuan, di mana Cao Cao dan orang yang sewaktu denganya gagal menghentikan kemaraan pasukan Dong Zhuo, ramai penduduk di sana telah ditangkap dan diperhambakan.

Tenter4-tenter4 gabungan itu agak takut dengan layanan yang kejam dan gila tetapi kreatif yang direka Dong Zhuo untuk mereka jika mereka ditangkap:  tawanan akan diikat dengan pakaian tebal yang basah, dan membakar mereka dengan api bermula dari bahagian kaki; kerana kepala tawanan tidak diikat/ditutup, dia dapat menikm4ti jeritan dan ekspresi muka mangsa yang diseksa, namun, hobi semacam itu tidak dipersetujui dalam diam oleh kebanyakan pegawai diraja yang berpendidikan.

PEMERINTAHAN YANG ZALIM

Memandangkan para panglima per4ng mustahil dapat menghentikannya secara berasingan, pemerintahan sistem autokrasi Dong Zhuo mula stabil di ibu kota baru Chang’an. Dua bulan selepas dia memindahkan ibu kota, Dong Zhuo menghidupkan semula dan memegang gelaran Tuan Besar, satu gelaran kuno yang pernah diperkuatkan kembali oleh Wang Mang, tetapi telah dihapuskan di Han Timur.

Dong Zhuo juga turut melantik adiknya Dong Min sebagai Panglima Kiri, dan memberikan jawatan rasmi kepada beberapa saudaranya. Dong Zhuo juga sentiasa menaiktaraf istana peribadinya di daerah Mei berhampiran Chang’an, di mana dia menganggap dia boleh hidup aman jauh daripada ancaman pakatan bersekutu walaupun sekiranya mereka bekerjasama sekali lagi dan melancarkan per4ng terhadapnya.

Dia juga gemar menganjurkan pesta dan jamuan yang mewah, di mana penyeksaan yang ganas akan dilakukan ke atas musuh-musuh yang ditawan sebagai bahan hiburan: dia akan memotong lidah mereka dahulu supaya mereka tidak membuat bunyi bising dalam langkah seterusnya, di mana kaki mereka akan dipotong dan bebola mata akan dicungkil.

Kaedah seksaan sebegini memerlukan kemahiran profesional kerana mangsa perlu kekal sedar dan tidak pengsan ketika mereka dilemparkan ke dalam minyak mendidih. Maka, “bebola daging” hidup akan berputar di tengah-tengah jamuan untuk dijadikan tontonan semua orang. Dong cukup selesa dengan “karya agung “nya dan terus menikmati hidangannya seperti biasa, namun hadirin yang lain dikatakan mengalami tahap ketidakselesaan yang tinggi hingga ada yang termuntah.

Dong juga akan memberi hukuman kejam ke atas musuh politiknya; ketika dia berada di Luoyang, dia menghapuskan seluruh klan Yuan di dalam kota, kerana Yuan Shao adalah ketua gabungan bersekutu yang berkempen menentangnya. Dalam masa dua tahun, beribu-ribu penjawat awam telah dituduh secara salah dan dibunvh, ramai orang awam diculik atau dibunvh di bawah pemerintahannya yang zalim.

Bagi membeli bahan-bahan untuk pembangunan susulan bagi memperkuatkan benteng kubu Mei yang tak terkalahkan itu, Dong Zhuo mengarahkan loceng dan patung-patung gangsa, di antaranya ialah sembilan dari Dua Belas Logam Colossi dicairkan dan dibentuk semula menjadi wang syiling. Wang ini membanjiri pasaran dan menyebabkan inflasi yang serius, mengakibatkan mata wang negara tidak lagi bernilai.

Polisi dan dasarnya yang beracun itu telah mengurangkan kekuasaan pemerintah sebenar Han dan menimbulkan kemarahan di antara kebanyakan golongan bangsawan dan rakyat biasa pada masa itu, mungkin hanya angkatan tenter4 Xiliang sahaja yang masih memuja Dong Zhuo seperti tuhan.

KEJATUHAN DONG ZHUO

Dong Zhuo sedar bahawa tindakan provokatif dan kelakuannya yang cukup melulu telah menimbulkan kemarahan ramai pihak dan dia berisiko tinggi dibunvh oleh musuh, jadi dia melantik seorang pahlawannya yang paling kuat merangkap anak angkatnya sendiri, Lü Bu sebagai pengawal peribadi, yang membayangi pergerakan dia hampir sepanjang masa.

Apabila Dong mahu melepaskan rasa marah, dia akan melemparkan tombak ke arah Lü Bu yang seringkali terpaksa mengelak senjata itu, dan kemarahan Dong Zhuo akan segera mereda. Jadi tidak hairan lah jika Lü Bu memendam rasa tidak puas hati terhadap bapa angkatnya itu.

Lagi pula, memandangkan Lü Bu mempunyai akses ke kediaman Dong, dia telah mengadakan hubungan sulit dengan salah seorang perempuan simpanan Dong Zhuo iaitu Diao Chan yang merupakan anak angkat perempuan Wang Yun, Menteri Dalam Negeri merangkap perancang paling awal untuk menjatuhkan Dong Zhuo, Lü Bu dan Diao Chan sering bertemu secara sembunyi.

Pada tahun 192, dengan dorongan oleh Menteri Dalam Negeri, Wang Yun merangkap bapa kekasih hatinya sendiri, Lü Bu mengambil keputusan untuk membunvh Dong Zhuo. Pada suatu pagi, seperti kebiasaannya, Lü Bu menyambut Dong Zhuo di gerbang istana dengan beberapa orang kepercayaannya yang diketuai oleh Kapten Kavalri, Li Su.

Ketika Dong Zhuo keluar, Li Su melangkah ke hadapan dan terus menikam Dong. Dong menyeru Lü Bu untuk menyelamatkannya, tetapi Lü Bu hanya menjawab, “Raja menitahkan kami untuk membunvh pember0ntak!” selepas itu dia mengakhiri nyawa Dong Zhuo dengan tetakan mavtnya. Dikatakan bahawa m4yat Dong Zhuo ditinggalkan di jalanan supaya orang ramai boleh menikm4ti pemandangan ketika m4yatnya dibakar.

Pegawai yang bertanggungjawab membakar m4yatnya menyalakan api pada sumbu yang diletakkan di perut Dong Zhuo dan pembakaran memakan masa seharian dengan menggunakan lemak pada tubuhnya sebagai bahan bakar.

Terdapat satu titah khas yang menyatakan sesiapa yang cuba untuk mengambil sisa m4yat Dong Zhuo akan dihukum bunvh. Bagaimanapun, tiga pegawai termasuk Cai Yong yang terkenal masih mahu mencabar perintah tersebut dan akhirnya dibunvh. Sementara itu, semua pihak yang pernah bersekutu dengan Dong Zhuo telah dibunvh, termasuklah ibu Dong Zhuo yang berusia 90 tahun yang dikatakan menjerit dan merayu supaya diampunkan.

KEBANGKITAN LEGASI DONG ZHUO

Selepas kem4tian Dong Zhuo, beberapa pengikutnya yang setia, seperti Li Jue, Guo Si, Zhang Ji dan Fan Chou, melarikan diri kerana beranggapan bahawa kesetiaan mereka terhadapnya akan dianggap sebagai pengkhianatan. Wang Yun, yang telah menguasai kerajaan, mendengar rayuan mereka untuk pengampunan dan berkata, “Daripada semua orang yang boleh diampunkan, mereka adalah dikecualikan.”

Mereka berempat kemudian melepaskan jawatan mereka dan merancang untuk bersembunyi. Bagaimanapun, seorang penasihat licik bernama Jia Xu mencadangkan mereka harus mengambil kesempatan ini untuk melancarkan ser4ngan ke atas Chang’an memandangkan tenter4 Xiliang sebenarnya masih tidak terjejas. Mereka kemudian mengumpul kebangkitan beberapa ribu pengikut tegar untuk menyer4ng kota Chang’an.

Wang Yun menghantar Xu Rong dan Hu Zhen (bekas pegawai tenter4 Xiliang) untuk menentang pasukan Xiliang yang dalam perjalanan, tetapi Xu Rong terbunvh dalam pertemuan pertama dan Hu Zhen bertindak memimpin tenter4nya untuk menyertai pasukan pember0ntak lalu jumlah pasukan pember0ntak telah bertambah sehingga 100,000 orang ketika mereka mengepung ibu kota.

Lu Bu cuba memecahkan kepungan, tetapi dikalahkan di luar pintu masuk kota, sehingga Chang’an jatuh ke tangan pengikut setia Dong Zhuo dan Maharaja Xian dijadikan tebusan. Kuasa kerajaan jatuh ke tangan suku Liang sekali lagi. Sebelum akhirnya Maharaja Xian berjaya “diselamatkan” oleh Cao Cao yang mula bangkit dan menjadi permulaan kepada perpecahan Pakatan Bersekutu kepada tiga buah kerajaan.

Cao Cao mungkin seorang pengkhianat, namun apa yang dilakukan oleh Dong Zhuo jauh lebih zalim, jadi, layaklah kiranya tindakan Dong Zhuo dianggap sebagai penderhakaan terbesar sepanjang zaman kegemilangan Dinasti Han.

RUJUKAN:

Heroes Of The Three Kingdoms – Shui MuSi


Kenapa Panda Makan Buluh?

Panda Gergasi atau nama saintifiknya, Ailuropoda melanoleuca sinonim dengan kecomelannya dan tingkah lakunya yang jinak. Jauh sekali berbeza dengan saudara beruangnya yang lain. Haiwan berasal dari China ini sangat berkarisma sehingga ia ditampilkan sebagai logo rasmi Tabung Hidupan Liar (WWF). Panda merupakan beruang vegetarian dengan 99% dietnya hanya terdiri daripada buluh walaupun jika terdesak ia boleh saja makan ikan atau daging. Namun demikian, tidak ramai yang tahu spesies beruang ini pernah bergelar haiwan karnivor. Ya, moyang panda dahulu merupakan pemakan daging sebelum menukar diet mereka spesifik kepada buluh.

Mengikut suatu kajian, perubahan diet daripada daging kepada buluh ini bermula apabila moyang panda ini melalui penyaktifan atau dikenali sebagai “pseudogenization” secara teknikalnya. Ini berlaku apabila ketika proses evolusi panda, suatu gen yang dinamakan gen penerima rasa umami (umami receptor gene) menjadi tidak berfungsi. Umami ialah perasa yang membuatkan daging, kicap dan cendawan menjadi lebih sedap. Apabila gen ini tidak lagi berfungsi, akhirnya lama-kelamaan panda hilang kebergantungan terhadap daging dan sedikit demi sedikit beralih diet kepada buluh seiring peredaran masa.

Pakar-pakar evolusi mengkaji evolusi panda yang menarik ini dan hasil pelbagai kajian terhadap susur galur panda telah membuktikan bahawa sesungguhnya moyang Panda Gergasi pernah menjadi haiwan karnivor. Antara bukti yang diperoleh ialah tebaran, struktur dan morfologi lingual papillae (suatu struktur tidak rata di permukaan atas lidah) yang serupa seperti haiwan karnivor berbanding haiwan herbivor. Selain itu, bukti-bukti lain ialah rahangnya yang kuat dan tajam mebolehkannya untuk mengoyak daging serta komponen genetik sistem pencernaan Panda Gergasi juga serupa seperti yang dimiliki oleh semua haiwan karnivor.

Berdasarkan tengkorak panda purba (Ailurarctos sp.) terawal yang dijumpai di sebuah gua batu kapur di Yunnan, selatan China menggambarkan ia telah mula memakan buluh sekitar akhir Miocene iaitu 7 juta tahun lalu. Bukan itu sahaja, penemuan fosil berikutnya iaitu gigi dan bahagian mulut satu lagi spesies panda purba, Ailuropoda microta berusia 2.0 hingga 2.4 juta tahun dahulu oleh Jin Chang Zhu dan rakan-rakan penyelidiknya menyerupai panda moden lalu membuktikan bahawa pada anggaran tempoh itu, panda telah sempurna peralihan dietnya yakni kepada buluh hampir sepenuhnya.

Kajian yang dibuat oleh Nie Yong Gang dan Wei Fu Wen dari Akademi Sains Cina yang menjejaki Panda Gergasi bertahun-tahun menyimpulkan bahawa kandungan protein di dalam buluh yang tinggi dan berkarbohidrat rendah sama seperti daging yang diperlukan oleh haiwan karnivor. Oleh yang demikian, ini menunjukkan panda pada zaman lampau agak bijak apabila mampu beradaptasi dengan memilih untuk memakan buluh yang amat mudah didapati di segenap habitatnya. Setelah dua juta tahun memakan buluh, akhirnya panda berevolusi dengan rahang yang lebih kuat untuk mengunyah daun dan pucuk buluh, dan salah satu tulang pergelangannya berfungsi sebagai ibu jari palsu untuk memegang batang buluh. Kajian mereka dalam menjejaki Panda Gergasi di Hutan Simpan Kebangsaan Foping, China turut mendapati spesies ini bermigrasi dalam jarak agak jauh semata-mata untuk memakan dua spesies buluh yang boleh didapati di dua altitud berbeza.

Hari ini, hanya sekitar 500 hingga 1000 ekor individu matang Panda Gergasi yang tinggal di hutan China. Antara faktor yang mengancam populasi panda adalah disebabkan kemusnahan hutan di China, penyeludupan panda, kadar pembiakan yang rendah dan dietnya yang eksklusif pada buluh sahaja. Lantaran itu, kerajaan China bersungguh-sungguh dalam agenda pemuliharaan panda seperti memperkenalkan dan menguatkuasa larangan pembalakan hutan dan penyeludupan panda yang ketat dan melaburkan sejumlah wang untuk program galakan pembaikpulihan hutan lantas membuahkan hasil positif. Ekoran daripada usaha gigih memulihara spesies ikonik China tersebut, dalam tempoh 26 tahun, status Panda Gergasi dalam Senarai Merah IUCN berubah daripada Terancam/Endangered (EN) kepada Terdedah pada Ancaman/Vulnerable (VU). Semoga Malaysia juga suatu hari boleh mencontohi China dalam kejayaan memulihara haiwan simbolik negara kita yang kian kritikal terancam daripada Panda Gergasi iaitu Harimau Malaya (Panthera tigris jacksoni).

RUJUKAN

Cook, M. (2018). Why are pandas
endangered animals? Retrieved from
https://sciencing.com/pandas-endangered-animals-5176027.html

Jin, C., Ciochon, R. L., Dong, W., Jr.,
R. M. H., Liu, J., Jaeger, M., & Zhu, Q. (2007). The first skull of the
earliest giant panda. Proceedings of the National Academy of Sciences of the
United States of America, 104(26), 10932 – 10937.

Seriously Science (2015). Why did the
panda’s ancestors ditch meat for bamboos? Retrieved from http://blogs.discovermagazine.com/seriouslyscience/2015/01/29/pandas-ancestors-ditch-meat-bamboo/#.XT_pEegzbIU

Swaisgood, R., Wang, D., & Wei, F.
(2016). Ailuropoda melanoleuca (errata version published in 2017). The IUCN
Red List of Threatened Species 2016: e.T712A121745669. Retrieved from
https://www.iucnredlist.org/species/712/121745669#habitat-ecology

Qiu, J. (2016). Troubles in the
bamboo after pandas dropped from endangered list. Retrieved from https://www.scientificamerican.com/article/trouble-in-the-bamboo-after-pandas-dropped-from-endangered-list/

Yong, E. (2019). The Giant Panda is a
closet carnivore. Retrieved from https://www.theatlantic.com/science/archive/2019/05/giant-panda-closet-carnivore/588553/

Zhao, H., Yang, J., Xu, H., & Zhang,
J. (2010). Pseudogenization of the umami taste receptor gene Tas1r1 in the
Giant Panda coincided with its dietary switch to bamboo. Molecular Biology
and Evolution, 27(12), 2269 – 2273.


Haiwan-Haiwan Pra-Sejarah Yang Ditemui Membeku Dibawah Sejuk Siberia

Manusia mempunyai sejarah sangat panjang di Bumi ini. Berdasarkan dapatan arkeologi, manusia sudah wujud di Bumi sekitar 2 juta tahun dahulu. Homo sapiens pula sudah ada sejak 300,000 tahun lalu.

Kelompok manusia ini hidup bersama haiwan yang berjuta spesis. Sudah pasti banyak haiwan telah pµpµs pada hari ini, tanpa meninggalkan sebarang fosil. Jadi kewujudan mereka ditelan masa.

Namun banyak haiwan sebenarnya disimpan alam untuk kajian manusia terkemudian (iaitu golongan manusia hari ini). Ini adalah senarai lima haiwan prasejarah yang dibekukan alam:

Sungai Semyulyakh mempunyai suasana persekitaran yang sangat sejuk. Tebingnya sentiasa beku tidak kira musim. Ia terletak dalam wilayah/negeri terbesar dunia, iaitu Republik Sakha dalam Persekutuan Rusia.

Walaupun Sakha mendabik saiz 3.083 juta kilometer persegi (9.3 kali ganda lebih besar daripada Malaysia), republik ini hanya didiami 1 juta orang sahaja… jelas yang ia terlalu sejuk untuk pembangunan pesat dan populasi besar.

Sekitar abad ke-18, seorang pembµrµ terjumpa rangka seekor haiwan yang dibekukan dalam tebing sungai ini.

Selepas berjaya mengeluarkan rangka ini, barulah mereka sedar: dulu ada badak sumbu yang berbulu (woolly rhinoceros).

Rangka ini diserahkan kepada Akademi Sains Yakutia untuk tujuan penyelidikan. Tetapi sebelum itu, mereka memberikannya nama “Sasha”.

Saintis di institut ini gigih mengkaji DNA Sasha, yang didapati belum dewasa pada usia kema.tian (Lewis, 2015). Saiznya dalam lingkungan 1.5 meter panjang dan 0.8 meter tinggi sahaja. Dan spesis badak ini didapati hidup antara 2.59 juta hingga 11,700 tahun dahulu.

Sekali lagi dalam Rusia… seorang warga tempatan bernama Boris Berezhnev sedang membµrµ gading gajah mammoth di Siberia. Namun pada September 2015, Berezhnev terjumpa sesuatu yang berbulu.

Pakar paleontologi masih berdebat tentang penemuannya: sama ada singa gua (cave lion) atau lynx. Namun mereka yakin, yang haiwan tersebut masih kecil sebelum ma.ti (Geggel, 2017).

Jas.adnya didapati agak pelik, kerana bahagian kepala seolah-olah diratakan. Saintis percaya bahawa haiwan ini ma.ti kerana terhem.pap sesuatu.

Mungkin tempat tinggalnya terti.mbµs. Dan ia menjadi mumia kerana suhu sejuk.

Gajah mammoth merupakan antara spesis paling popular dalam bab prasejarah. Haiwan ini mempunyai gading yang panjang, serta bulu serba lebat dan rangka begitu besar.

Mereka meneroka alam antara 5 juta tahun hingga 3,700 tahun lalu, meninggalkan rangka untuk kajian manusia.

Dua gajah mammoth yang ditemui dalam keadaan sempurna ialah Lyuba dan Khroma. Kedua-dua anak gajah ini beku akibat suhu Siberia. Lyuba ma.ti sekitar 42,000 tahun dahulukerana le.mas dalam lumpur.

Khroma pula sudah mempunyai struktur tulang yang kuat sebelum ma.ti atas sebab tidak dapat dipastikan.

Walaupun berkongsi spesis sama, Lyuba dan Khroma mempunyai rangka berlainan (Pappas, 2011). Sehingga hari ini, saintis masih belum tahu kenapa.

Suku Yukagir yang hidup di utara Siberia telah menemui rangka seekor kerbau liar yang tersembunyi di sebalik timbunan tanah beku selama 10,000 tahun.

Spesis kerbau ini adalah bison priscus, moyang kepada semua bison moden (seperti dalam gambar dibawah) hari ini.

Rangka bison priscus ini dibawa terus ke Akademi Sains Yakutia dimana mereka menjalani pembed.ahan siasat. Mereka mendapati organ dalamannya masih dalam keadaan sangat baik.

Walaupun serba serbi sempurna, bison priscus ini didapati tanpa sebarang lemak. Ini bermakna, ia ma.ti kelaparan pada usia empat tahun (Palermo, 2014).

Siberia sekali lagi menjadi penyimpan rahsia. Kali ini, kawasan tersebut membekukan bang.kai seekor kuda di dalam sebuah kawah 100 meter.

Anak kuda ini baru berusia dua bulan, mungkin terjatuh di dalam kawah ini.

Tulang-temulangna masih dalam keadaan baik, bermakna ia jatuh dalam air dan le.mas. (Weisberger, 2018).

Penemuan ini turut menunjukkan sedikit sebanyak tentang taburan kuda liar semasa zaman prasejarah.

RUJUKAN:

Geggel, L. (2017, November 15). Cave Lion Mummy May Not Be What It Seems. Live Science.

Lewis, T. (2015, Mac 12). 10,000-Year Old Remains of (ditapiskan) Woolly Rhino Baby Discovered. Live Science.

Palermo, E. (2014, November 7). 9,000-Year-Old Bison Mummy Found Frozen In Time. Live Science.

Pappas, S. (2011, November 8). Skin and Bones: Inside Baby Mammoths. Live Science.

Weisberger, M. (2018, Ogos 25). Siberian Permafrost Reveals Perfectly Preserved Ice-Age Baby Horse. Live Science.


Kenapa Manusia Menjadi  Bodoh Apabila Berkelompok?

Aku teringat, pada tahun 1950 dulu, Solomon Asch daripada Universiti Harvard ada buat eksprimen psikologi sosial. Dia kumpulkan sekumpulan manusia untuk lakukan eksperimen. Eksperimen dia mudah gila.

Ada dua keping kad. Kad pertama ada gambar segaris panjang. Kad kedua pula ada tiga garis panjang yang berbeza-beza yang bertanda A, B dan C.

Asch cuma minta mereka cari antara garis panjang A, B dan C itu, yang mana satu panjangnya sama dengan garis panjang pada kad pertama.

Kau tahu apa jawapan mereka? Kebanyakan jawapan yang mereka bagi salah. 25% saja yang betul walaupun dah duk bincang bagai. Walaupun dah sepakat dan berbincang, jawapan tetap masing-masing. Bukan satu jawapan saja.

Kenapa jadi macam ini?

Sebahagian peserta mendapati ramai yang bagi jawapan itu, jadi dia akan sangka ‘ramai bermaksud benar’. Manusia memang ada kecenderungan begitu. Apabila ramai yang memilih cara itu, ia bermaksud cara itu benar walaupun ia jelas salah.

Kemudian, peserta rasa macam mereka tak dapat lihat apa yang orang lain lihat. Lalu, mereka rasa macam ‘inferior‘. Sebab tak nak rasa macam itu, mereka ikut sajalah jawapan itu walaupun salah.

Senangnya, ramai tak nampak jawapan yang salah sebab ada tekanan sosial (social pressure). Mereka rasa tak boleh nak lawan ‘arus perdana’ walaupun tak kena apa-apa hukuman pun kalau lawan ‘arus perdana’.

Kalau kau orang selalu sertai apa-apa progam yang melibatkan berkumpulan, mesti orang akan terikut-ikut dengan kelompok ketika berhadapan dengan pelbagai soalan rawak walaupun kau orang macam jelas jawapan yang kelompok bagi adalah salah.

Kebenaran yang paling pahit adalah kita mudah mengikut arus berbanding kita melawan ataupun mengakui pendirian kita, lebih-lebih lagi kalau arus itu mempunyai kepentingan kita.

Menurut Daniel Richardson, apabila manusia berkelompok, mereka tak berkongsi maklumat, tapi berkongsi bias dan kepentingan. Jadi, tak rasional.

Dr. Takao Sasaki ada buat eksperimen macam ini jugak. Tapi dia buat ke atas semut. Semut pun bangang juga buat silap banyak, tapi tak apalah ia binatang dan semut ini rajin. Kau malas.

Apabila ditanya kepada Dr. Sasaki bagaimana kalau eksperimennya dilakukan ke atas manusia, dia jawab,

“Masa aku nak beli barang di Amazon, aku sepatutnya buat perbandingan kos dan kelebihan barang yang aku nak beli. Tapi aku tak buat perbandingan, aku cuma ikut barang yang popular dan selalu orang beli.”

Kesimpulan daripada sini, interaksi sosial tidak selalunya memberikan keputusan yang baik sebab orang bangang ini lebih ramai dan ‘suara’ mereka lebih kuat. Jadi, yang cerdik-cerdik mudah terikut. Tapi ada juga yang berpendirian tetap.

Manusia Jadi Tak Rasional Apabila Berkelompok

Gustave Le Bon merupakan pelopor psikologi kelompok (crowd).
Le Bon kata kelompok adalah kumpulan individu yang bersatu atas satu idea ataupun kepercayaan.

Apabila individu menjadi sebahagian daripada kelompok, individu akan berhenti beroperasi sebagai individu secara psikologinya. Individu akan cenderung menuruti matlamat kelompok.

Kepentingan peribadi akan dikorbankan untuk menurut kepentingan kelompok. Sebab itu ketua dalam kelompok lebih mudah memiliki kepentingan peribadi berbanding individu dalam kelompok.

Macam yang telah aku kata tadi, kelompok terbentuk di bawah satu idea. Idea ini biasanya tidak datang dalam kalangan ahli kelompok, tapi datang daripada tokoh yang berada di luar kelompok.

Idea yang dibawa oleh tokoh diambil oleh kelompok secara permukaan dan ringkasan kerana tahap intelektualiti kelompok tidak mampu memahami idea tokoh secara mendalam dan secara asli. Kemudian, idea itu digunakan sebagai pembakar untuk bertindak.

Kemudian, dalam kelompok akan ada ketua yang akan memimpin mereka. Ketua yang akan membawa idea-idea tersebut, dan memandu kelompok mereka.

Ketua tidak akan pernah jelaskan secara mendalam idea asal yang dibawa. Ketua akan selalu beretorik untuk menarik dan membakar kelompok.

Melaung kata ‘bebas’, ‘keamanan’, ‘kesamarataan’, ‘jantina‘, ‘menentang Yahudi’, ‘tolak Freemason’ tanpa menjelaskan sudut rasional disebalik laungan itu.

Macam sekarang, ramai orang main bedal maksud liberalism. Ramai yang bertindak atas nama ideologi, dan akhirnya tindakan itu lari dari ideologi asal. Taruk istilah itu sembarang dan merata-rata sebab tak faham.

Dalam sejarah, kita dapat lihat berapa ramai yang terkorban dan berperang kerana idea yang kelompok sendiri tidak faham.

Tindakan kelompok melancarkan revolusi demi sebuah idea yang mereka sendiri tak faham dapat dibakar dengan sentimen agama.

Agamalah yang memberikan motivasi kepada kelompok untuk bergerak. Lihatlah bagaiman Siri Perang Salib dulu bergerak dengan motivasi-motivasi agama. Kemudian, ia menjadi kelompok fanatik dan kultus.

Sentimen agama kelompok Teori Konspirasi tentulah lebih hebat dengan laungan ‘Fitnah Akhir Zaman’.

Le Bon bukan mahu mencadangkan apa yang kelompok dan individu harus lakukan. Tetapi Le Bon cuba memahami sifat manusia melalui kelompok. Mengapa kelompok bertindak dan bergerak sedemikian rupa.

Sekarang, kita boleh faham mengapa tamadun tak mampu mencapai kesemua ataupun majoriti manusia bersifat rasional sejagat. Tetapi cenderung menuruti retoritik emosi.

Boleh faham mengapa laungan yang berbaur emosi dan sentimen mempunyai ramai pengikut. Kita boleh faham mengapa cerita-cerita “pengakuan” dan page-page bangang mudah mendapat perhatian kerana ia bermain dengan emosi manusia.

Hitler dulu pun menggunakan kemarahan rakyat dan retorik untuk mengumpulkan pengikutnya.


Sedikit Perihal Tuanku Abdul Halim Mu’adzam Shah Yang Kita Harus Tahu

Kebawah Duli Yang Maha Mulia (K.Dl.Y.M.M) Al Sultan Almu’tasimu Billahi Muhibbuddin Tuanku Alhaj Abdul Halim Mu’adzam Shah Ibni Almarhum Sultan Badlishah diputerakan di Istana Anak Bukit, Alor Setar pada 28 November 1927. Tuanku adalah putera kedua bagi pasangan Almarhum Sultan Badlishah dan Almarhumah Tunku Sofiah Tunku Mahmud. Sebelum Tuanku dimasyhurkan sebagai Sultan Kedah, Tuanku bergelar Tunku Abdul Halim.

Tuanku Sultan mendapat pendidikan awal di Sekoiah Melayu Alor Merah dan Sekoiah Melayu Titi Gajah. Selepas itu Tuanku menyambung pelajaran di Kolej Sultan Abdul Hamid di Alor Setar pada tahun 1946 hingga 1948. Tahun berikutnya (1949), Tuanku berangkat ke England untuk mengikuti kursus persiapan bagi membolehkan Tuanku menyambung pendidikan dalam bidang Sains Kemasyarakatan dan Pentadbiran Awam di Wadham College, Oxford di London.

Semasa Tuanku menuntut di London, Tuanku ditabalkan Sebagai Raja Muda Negeri Kedah pada 6 Ogos 1949. Setamatnya Tuanku belajar di London pada tahun 1955, Tuanku pulang dan berkhidmat dalam perkhidmatan awam negeri di Pejabat Daerah Kota Setar dan Pejabat Perbendaharaan Negeri Kedah.

Pada tahun 1956, Tuanku bertemu jodoh dengan Almarhumah Tuanku Sultanah Bahiyah. Tuanku berdua dikurniakan tiga orang puteri iaitu Yang Teramat Mulia (Y.T.M) Tunku Soraya,Yang Teramat Mulia (Y.T.M) Tunku Sarina (Mangkat) dan Yang Teramat Mulia (Y.T.M) Tunku Puteri Intan Safinaz. Pada tanggal 25 Disember 1975, Tuanku juga telah bernikah dengan Yang Mulia Che Puan Hajjah Haminah binti Hamidun. Tuanku mempunyai lima orang cucu iaitu Raja Nabil Imran, Raja Idris Shah, Raja Siffudin Muadzam, Raja Sarina Bahiyah dan Raja Safia Azizah.

Tuanku dilantik sebagai Pemangku Sultan Kedah pada 19 Mac 1957 kerana ayahanda Tuanku, Almarhum Sultan Badlishah telah berangkat ke luar negeri dari bulan Mac hingga Julai 1957.
Selepas ayahanda Tuanku iaitu Almarhum Sultan Badlishah mangkat, Tuanku menggantikan ayahanda menaiki takhta Kerajaan Negeri Kedah sehari selepas hari kemangkatan bersamaan 15 Julai 1958. Istiadat pertabalan telah diadakan dengan rasminya di Balai Besar Alor Setar pada 20 Februari 1959.

Tuanku Sultan telah dilantik sebagai Yang di- Pertuan Agong Malaysia kelima bermula pada 21 September 1970 hingga 20 September 1975. Uniknya, Tuanku Sultan sekali lagi dipilih sebagai Yang di-Pertuan Agong ke-14 pada 13 Disember 2011 sehingga Disember 2016. Selain melakar sejarah sebagai Raja Melayu yang pertama dimasyhurkan dua kali sebagai Yang di-Pertuan Agong, Tuanku Sultan juga merupakan Yang di-Pertuan Agong yang paling berusia menduduki takhta.

Dalam bidang ketenteraan, Tuanku menjadi Kolonel Yana DiPertua Kor Perkhidmatan DiRaja (KPD) bermula dari tahun 2004 dan Kolonel Yang DiPertua Rejimen Askar Melayu DiRaja (RAMD) pada 23 September 1975 seperti yang telah dipersetujui oleh Majlis Raja-Raja dan atas perkenan Yang di-Pertuan Agong.

Universiti Utara Malaysia (UUM) menyembahkan Watikah Pelantikan kepada baginda sebagai Canselor Universiti berkuatkuasa pada 7 April 1994 hinggalah sekarang. Selain itu, Tuanku menjadi Penaung diRaja kepada pelbagai persatuan dan badan-badan bukan kerajaan di Kedah. Baginda adalah Sultan Kedah ke-4 daripada 28 orang Sultan yang memerintah Kedah yang berpeluang menyambut Jubli Emas semasa pemerintahan. Sultan-sultan yang sebelumnya yang memerintah lebih daripada 50 tahun adalah Sultan Ataullah Muhammad Shah (1423-1473), Sultan Zainal Abidin Mu’adzam Shah 11 (1710-1778) dan Sultan Abdul Hamid Halim Shah (1882-1943). Hobi baginda pada masa lapang adalah bermain golf. Selain itu, Tuanku sangat meminati bidang fotografi dan melancong, sehingga Tuanku berjaya mengelilingi dunia pada tahun 1963. Tuanku juga seorang pencinta alam semulajadi dan sering mengutamakan pemeliharaan serta pemuliharaan alam flora dan fauna.

Pada tanggal 11 September 2017, Malaysia dikhabarkan berita duka apabila Tuanku Sultan menghembuskan nafas terakhir di kediaman baginda.

Kami merafak sembah takziah kepada keluarga Baginda dan seluruh penduduk negeri Kedah amnya di atas kehilagan baginda.

Nahar dipalu bertingkah-tingkah,
Nafiri ditiup sayu berduka,
Dalam percintaan duduknya rakyat jelata,
Baginda Sultan meninggalkan kita.

Innalillahiwainnailahirojiun..Al-Fatihah